
ANTAŬPAROLO 



Tre korajn dankojn mi ŝuldas al Sinjorinoj 
Hankel, Bastoul kaj Scheerpeltz, kaj al aliaj kompe- 
tentuloj, kiuj afable tralegis la manuskripton de ĉi tiu 
traduko, kaj pri ĝi donis bonan konsilon. 

Profesoro Arlo Bates estas ĉefprofesoro de la 
angla literaturo ĉe Massachusefts Institute of Tech- 
nology, en Boston, Massachusetts, Usono, konata aŭ-r 
toro de multaj romanoj kaj poemaroj, kaj ŝatata paro- 
ladisto pri literaturaj temoj. 

"Eleanor Putnam" estas pseŭdonimo de Sinjorino 
Arlo Bates, kiu posedis tre artistan literaturan guston, 
kaj kelkfoje kunlaboris kun sia edzo, antaŭ sia bedaŭ- 
rinda morto, kiu okazis antaŭ kiam aperis ĉi tiu fabelo. 

La originala angleverkita libro, "Prince Vance," 
jam ne estas aĉetebla. 

Al Profesoro Bates, kiu bonkore permesas la el- 
donadon de ĉi tiu traduko, kun la originalaj ilustra- 
ĵoj, ĝi estas tre dankeme dediĉita de 

La Tradukinto. 



CAPITRO I 



z:^ ERTE ne estis strange, ke Prineo Vanc' tiel 
LIL miregis, ke li sidis tutan duonhoron nur rigar- 
• * daĉante, nek penante movi muskolon, nek mo- 
viĝante for de la seĝo. Estas ja kredeble, ke iu alia 
Princo en similaj cirkonstancoj estus egale mutigita 
de la mirego, — kiel iu ajn povos vidi, kiu vok)s atenti 
dum mi reiros al la komenco, kaj rakontos tion, kio 
antaŭe okazis. 

Per "la komenco" mi aludas la naskiĝon de Princo 
Vanc' ; je kiu okazo la potenca feino Kopeto estis elek- 
tita lia baptopatrino, de kiu tempo ŝi certe ne montris 
sin tre dorlotema al la Princo. Ekzemple, ŝi insiste 
postulis, ke ŝia baptofilo atentu la lecionojn ; ke li res- 
pektu la instruistojn; kaj (kio estis la plej ofenda 
postulo el ĉiuj) ke li, Princo Vanc*, la sola filo de la 
gepatroj, kaj sola herodonto de la regno, nepre lernu 
obei. Cetere ŝi trankvile diris al la baptofilo, ke, se li 
ŝin ne obeus volonte, certe estus des pli malbone por 
li; ĉar lerni li devos, per metodoj severaj, se lin ne ler- 
nigos pli mildaj. 

Cio ĉi ŝajnis al Vanc' tre malagrabla kaj maljusta 
speco de parolo; kaj oni povas imagi, ke ĝi ne pliigis 
lian amon al la baptopatrino. La rilatoj inter ili pli 

kaj pli malboniĝis, ĝis Vanc' fariĝis forta belkreska 
knabo ĉirkaŭe dektrijara, kiam unu tagon venis la 
Blua Sorĉisto al la palaco. 

Tiumatene estis okazinta inter Vanc' kaj la bapto- 
patrino serioza malpaco. Si subite sin montris ĉe la 
lernoĉambro, tute neatendita, laŭ sia malagrabla ku- 
timo; kaj kompreneble tio okazis precize dum la mo- 
mento, kiam la Princo estis frapanta (sen boksgan- 
toj) la orelojn de sia instrnisto pro tio, ke la kompa- 
tinda maljunulo petis, ke li lernu la limojn de la regno, 
kiu baldaŭ estos lia proprajo. 

"Vi vidos la limojn, preterirante ilin ĉiujn piede," 
la feino malafable diris. "Kreskante vi fariĝas mal- 
laborema, egoisma, kaj malobeema; vi hontigas vian 
baptopatrinon, kaj malhonoras vian familion. Kre- 
deble vi baldaŭ kuniĝos kun la Blua Sorĉisto mem !" 

"Jes, mi faros tion," obstine diris la Princo; ĉar, 
kvankam li vere neniam antaŭe aŭdis pri la Blua Sor- 
ĉisto, li estus dirinta ion ajn en tiu momento, por tur- 
menti la baptopatrinon, — "certe, mi faros tion. Mi vo- 
lus lin vidi. Mi esperas, ke li venos ĝuste hodiaŭ !" 

"Kaj pri mi, vi malbona knabo!" ankoraŭ pli ko- 
lere diris Kopeto, vigle frapante la plankon per sia 
bastono, "mi promesas, ke vi sufiĉe deziros min, antaŭ 
ol vi min trovos ; kaj malĝojo faros vin pli saĝa, antaŭ 
kiam vi revidos mian vizaĝon." 

"Nemulte mi sopiros al vi, kun viaj admonoj kaj 
riproĉoj!" respondis la malrespekta Princo; kaj, kiam 
ŝi subite malaperis antaŭ liaj okuloj, laŭ sia mirig-a 

kutimo, li komencis jeti librojn al la kapo de sia instru- 
isto, grave ĝenante la malfeliĉan homon, kiu opiniis, 
ke lia sorto estas tre malbonŝanca, kaj volis, ke li povus 
esti hakisto en la reĝa arbaro, aŭ io ajn, prefere ol tio, 
kio li estas. 

Post kiam li jetis la tutan aron da libroj, kaj post 
kiam la tabulviŝiloj, la kretaĵoj, kaj la montrabastono 
ilin sekvis, la Princo ŝovis la manojn en la poŝojn kaj, 
fajfante melodion, kiun li estis aŭdinta de iu gurdo, 
senzorge iris al la fenestro. Precize tiam liaj dekdu 
junaj fratinoj estis duope venantaj en la korton, post 
la malena promeno kun la guvernistinoj. La Princinoj 
estis tiel bonaj, kiel la Princo estis malbona, kaj certe 
ne povus esti pli bela vidajo, ol la dekdŭ reĝaj knabine* 
toj, paŝetantaj tiel ĝuste kaj dece. Ciu havis verdevelu- 
ran manteleton, puran pajlan ĉapon, kaj verdan franĝ- 
havan sunombreleton ; ĉiu elmontris beletajn flavajn 
duongantojn kaj afablan rideton, kaj ĉiu havis rozr 
koloran vizaĝon, kaj okulojn similajn al belebluaj 
globetoj. Estis do tre maldece, ke Princo Vanc' tiel 
laŭte ekkriis "Bo!", ke ĉiu Princino eksaltetis unu 
plenan futon supren de la tero, kaj la guvernistinoj 
vere almetis la manojn al la koroj. Tio tamen multe 
ĝojigis la Princon kaj, post la malapero de la fratinoj, 
li ankoraŭ fajfante staris apud la fenestro, havante la 
manojn en la poŝoj kaj malbonan grimacon sur la 
vizaĝo. 

"Via Princa Moŝto," humile komencis la instruis- 
to, "via Princa Moŝto vere ne devas meti viajn prin- 

cajn manojn en la princajn pantalonpoŝojn, nek fajfi 
tiun abomenindan melodion. Se la Reĝina Moŝto vin 
aŭdus, ŝi certe senkapigus min." 

"Kial mi devus zorgi pri tio?" senĝene demandis 
la Princo; kaj precize je tiu momento, li ekvidis la 
Bluan Sorĉiston malsupre envenantan la korton. 



CAPITRO II 



TlLr ^^N ^J'^ alian oni povus diri pri la Blua Sor- 
TgV ĉisto, tieniu iam nomus lin belulo. Liaj nazo 
kaj mentono estis longaj kaj pintaj, la brovoj 
grandaj kaj densaj, la dentoj akraj kaj elstarantaj el la 
buŝo; kaj ĉiuj partoj, hararo, haŭto, dentoj kaj vesta- 
joj, estis tiel bluaj kiel sennuba ĉielo en Junio. Li an- 
kaŭ havis kutimon fortege skui la kapon, laŭ tre kon- 
fuzanta maniero, ĝin tiregante maldekstren kaj dek- 
stren, kiel ludmandareno. Li brave eniris la korton de 
la palaco, kvazaŭ la tuta apudaĵo apartenus al li; kaj,. 
ekvidante Princon Vanc' supre ĉe la fenestro, li levis 
unu fingron, longan, maldikah, kaj bluan kiel delfinia 
floro, kaj signofaris ke li venu malsupren. 

La Princo ŝanceliĝis. La Blua Sorĉisto certe ne 
estis sufiĉe bela, ke oni dezirus alproksimiĝi, sed Vanc' 
okaze rememoris, ke lia baptopatrino ŝajnis grave mal- 
aprobi ĉi tiun saman sorĉiston; tial, por malplaĉi Ko- 
peton, la Princo obeis la mansignon kaj malsupren- 
iris. 

Vidata proksime, la Sorĉisto aspektis eĉ pli mal- 
bela ol malproksime. Liaj lipoj estis bluaj kaj, kiam li 
malfermis la buŝon, oni vidis, ke blua ankaŭ estis eĉ la 
lango. • 

Nu !" li diris al la Princo per iorn ĉagrenita voĉo, 
mi opinias, ke vi atendigas min sufiĉe longatempe, 
kvankam mi nur venis por lernigi al vi kuriozan arti- 
fikon." 

"Tio estas bona," respondis Vanc', tuj interesata; 
**mi tre ĝuas artifikojn. Kio ĝi estas?" 

"Gi estas en ĉi tiu," diris la Blua Sorĉisto, mon- 
trante belan oran bombonujon. "Nur konsentigu iun, 
ke li manĝu unu el ĉi tiuj bombonoj, kaj vi vidos kion 
vi vidos." 

La Princo ekprenis la skatolon, kaj malfermis la 
buŝon por fari alian demandon; sed, antaŭ ol li povis 
eligi unu solan vorton, la Blua Sorĉisto tute malaperis, 
kaj Vanc' staris sola. Malrapide kaj penseme li su- 
preniris, demandante al si, kio povas esti la artifiko. 

"Unue mi ĝin provos je la instruisto," li decidis, 
"ĉar certe ne ĝenos min, kio ajn okazos al li, kaj mi 
vere devas sciiĝi, kio estas la kurioza ruzo." 

Li do ridetante aliris al la instruisto, kaj prezen- 
tis la malfermitan bombonujon; kaj la simplanima 
maljunulo, nenion suspektante, riverencis kaj ridetis, 
pro la granda honoro ricevata de la Princa Moŝto, kaj 
tuj englutis unu el la bombonetoj. 

Jen kio okazis. Puf ! La malfeliĉa instruisto tuj 
mallongiĝis simile al teleskopeto, kaj iĝis malgranda 
kiel pigmeo. Efektive estus tiel utile havi nenian ajn 
instruiston, kiel havi tian etulon! 

Kiel Princo Vanc' ridegis ! El ĉiuj sorĉistoj, kiujn 
li jam kctiis (kvankam tiel juna, lia Moŝto estis koninta 

multajn sorĉistojn; li preskaŭ ĉiam renkontis kelkajn, 
kiam, elgrimpinte el posta fenestro, li forkuris por 
fiŝkapti), li opiniis, ke la Blua Sorĉisto estas la plej 
amuza, kaj estas elpensinta la plej komikan ruzajon. 

"Ho ve! Via Moŝto," diris la kompatinda in- 
struisto, per tiel eta voĉo, ke la Princo apenaŭ povis 
lin aŭdi. "Ho ve! Kio estas? Certe mi sentas min 
tre stranga; ja treege!" 

"Vi aspektas pli stranga ol vi povas vin senti/' 
respondis la malica Princo, ĝoje ridaĉante. 

Li prenis la malfeliĉan instruiston, metis lin sur 
la fenestron, kaj ridis ĝis liaj flankoj doloris. Poste 
li komencis konsideri, kiel li povas plej facile fari pe- 
tolaĵojn, kaj sin amuzi, per la bombonoj, ĉar ili ne 
estis multnombraj ; kaj, estante sagaca juna fripono, 
li ĥne elpensis jenan projekton: enmeti ilin en la gla- 
ciajon, kiun oni en tiu momento estis preparanta por la , 
reĝa ĉefmanĝo ; tiamaniere ĉiu almenaŭ manĝetos por- 
cion de la ŝerca frandajo; kaj, ŝtelirante en la kuirejon, 
la malbona junulo sukcesis efektivigi tiun malican kaj 
danĝeran intencon. 



ĈAPITRO III 



A 

/^ lUJ rigardis la Princon, kiam li ĉetable rifuzis la 
iJL glaciajon. Tio estis nekredebla. Neniu estis 
• aŭdinta, ke li iam antaŭe tiel agis. La dekdu 
junaj Princinoj, kvankam tro bone edukitaj por diri 
ion, rigardegis sian fraton per siaj dudekkvar bluaj 
okuloj, kaj rondigis la dekdu buŝetojn pro surprizo. 

Okazis, ke la Reĝo, ŝatante la glaciajon, kelke da 
minutoj senĉese manĝadis; kaj, kiam li levis la oku- 
lojn, li vidis, ke la Reĝino jam estas tiel malgranda* 
kiel kulero, kaj ĉiuminute etiĝas. 

"Karulino," li serioze diris, "vere mi ne opinias, 
ke vi devus, — kaj cetere, antaŭ la okuloj de la infanoj ; 
nur konsideru, kian maldecan ekzemplon vi montras." 

"Mi estas certa, Via Moŝto," iom malafable res- 
pondis la Reĝino, ĉar la subita kuntiriĝo preskaŭ faris 
al ŝi kapturnigon, — **mi estas certa, ke mi ne povas 
imagi, pri kio vi babilas. Maldecan ekzemplon, vere! 
Vi devus observi vian propran konduton. Mi tute ne 
povas imagi, kion la infanoj opinios pri vi, vidante ke 
vi tiel malgrandiĝas." 

Je tiu momento Iliaj Moŝtoj ĉirkaŭrigardis al la 
filinoj. Tiuj ĉi nur havis la amplekson de alumetoj ! 
La gereĝaj okuloj serĉis laŭlonge de la tablo ; ĉiu per- 
sono tiea sin montris pigmeo! 



,t 

Teruro kaj timo plenigis ĉiun animon, krom tiu 
de la Princo. Li preskaŭ freneziĝis pro ĝojo, ĉar lia 
ruzo tiel sukcesis. Estas vere, ke li unue elkuris el la 
manĝoĉambro, ĉar li ĉiam kutimis forkuri, farinte ian 
abomenan ŝercon; tamen li baldaŭ kuraĝis reveni, kaj 
iris kaj reiris ĉirkaŭ la tablon, preskaŭ mortante pro 
ridado pri la malgranduloj, senpotence sterniĝantaj 
sur la grandaj seĝoj. 

La Princo servis al si fruktojn, kukojn kaj bom- 
bonojn de la tablo. Li sidigis la reĝan patrinon sur la 
sukerujon, kaj enmetis la kompatindan Reĝon en la 
salujon. La Cefkancelieron, kiun Vanc' aparte mala- 
mis, li enpuŝis en la piprujon, kie la muljuna peruk- 
hava dando certe post minuto estus mortinta pro ter- 
nado, sed la Blua Sorĉisto bonŝance aperis, kaj donis 
al la malfeliĉa hometo subitan banon en lavpelveto. 

"La sorĉilo bone funkciis, ĉu ne?*' diris la Blua 
Sorĉisto ridaĉante, kaj metante la Cefkancelieron, pa- 
lan kaj malfortan, sur fenestro por ke li sekiĝu en la 
sunbrilo. 

*'Ho, treege bone," vigle respondis Vanc', kvan- 
kam li sekrete tre timis ĉi tiun apartan sorĉiston, kiu 
ŝajne aperis kaj malaperis multe pli subite ol la ordi- 
naraj sorĉistoj, al kiuj la Princo kutimis. 

"Estas domaĝe, ke vi ne povos ilin reŝanĝi," pen- 
seme diris la Blua Sorĉisto, tirante siajn densajn bro- 
vojn per la longaj bluaj fingroj. 

"Kion?" ekkriis la Princo, konfuzite faliganta la 
patron en la pudingsaŭcon, kaj tute ruiniganta la 

reĝajn robojn. "Ne povos ilin reŝanĝi? Sed vi devos 
ilin ŝanĝ^, se mi ordonos." 

"Ho, konceme tion," nezorgeme respondis la Blua 
Sorĉisto, la Reĝon liavice trempante en pelveto, "iao- 
kaze tio, kion vi diras, estas tute negrava. Unue, ne- 
nia sorĉisto estas devigata obei iun ajn, kiu .nescias 
mem obei; kaj due, neniu, krom la Fragokolora Sor- 
ĉisto, povas malfunkciig^ ĉi tiun apartan sorĉilon." 

"Nu, do, iru kaj venigu la Fragokoloran Sorĉis- 
ton," arogante ordonis Vanc', flankenlasante la unuan 
diron de la Blua Sorĉisto. 

"Venigu lin vi mem!" estis la respondo. "Mi ne 
bezonas lin. Negrave estas al mi, vi scias; ĉi tiu ne 
estas familio mia." 

"Sed kie loĝas la Fragokolora Sorĉisto?" pH hu- 
mile demandis la Princo. 

"Mi tute ne scias," malatente respondis la Blua 
Sorĉisto; "kaj, pripensinte ĝin, mi opinias, ke mi ne 
ĝenos min pri tio. Kial mi devus?" 

"Sed la kulpo estas tute la via," balbutis Vanc' ek- 
plorante, kaj sidiĝante sur sian onklon, la Duko Ogi, 
eĉ ne rimarkante lin, ĝis la Duko tiel baraktetis, ke 
Vanc' eksaltis pro timo, supozante ke li sidis sur rano. 
"Vi certe enigis min en la embarason." 

"Nun vi estas tedema," diris la Sorĉisto osce- 
dante; "mi neniam ŝatis teduloin." 

"Sed mi ne scias kion fa-a-ri !" plorkriis la Princo. 

Je tio la Sordisto nur ridis terure, kaj tute mal- 
aperis, lasante la malbonan junulon laŭeble eliĝi el la 
embaraso. 



\ 



CAPITRO IV 



^rt RINCO Vanc' kelke da tempo iom brue daŭrigis 
lol la ploradon, kvankam oni devas konfesi, ke li 
^^ tion faris pro kolero, pri la Blua Sorĉisto, pli ol 
pro bedaŭro pri sia propra malbonfarado. Eĉ tiam ne 
forte impresis lin tio, ke lia petolajo kredeble sin mon- 
tros tre grava afero; kaj post iom da tempo li viŝis la 
okulojn kaj, kolektinte siajn ideojn, li ankaŭ kolektis 
la hometojn, kaj ilin kunaranĝis ĉe unu ekstremajo de 
la reĝa manĝotablo. 

Ili fariĝis tiel ĉarma bildo, en siaj ceremoniaj 
roboj kaj etaj juveloj, ke Vanc' estis de ili ravata, kaj 
deklaris ke ili estas pli interesaj ol blankaj musoj aŭ 
eĉ kobajoj. Cetere li povis aŭdi ilin, se li aŭskultis tre 
atente, disputantajn kaj kulpigantajn, unu la aliajn, 
pri la okazintajo ; kaj tio ŝajnis al la malica Princo tiel 
ridinda, ke li frotis la manojn kaj vere dancadis pro 
ĝojo. 

Sed kiam la palaca kato eksaltis sur la Cefkance- 
lieron kuŝantan sur la fenestro, kaj lin forportis en la 
buŝo, nur tiam Vanc' komencis iom timi, kaj kompreni 
ke (ĉar estas lia kulpo, ke la tuta familio jam ne povjas 
sin defendi) li mem nun devas ĝin gardi kaj protekti 
kontraŭ danĝeroj. 

Li malfacile sukcesis liberigi la Cefkancelieron de 
la faŭko de la reĝa kato, kaj tuj komencis kaŝi la mal- 
grandajn familianojn en senriskaj lokoj por la nokto. 
Kelkajn li enmetis en la vitrajn lilitasojn de la lustroj ; 
aliajn, en la fendetojn de la oraj ornamajoj sur la 
muro; kaj, por la Gereĝoj kaj la dekdu Princinoj, li 
trovis belan ĉambron en rozeruĝa porcelana konko, kiu 
pendis de la plafono per arĝentaj ĉenoj, kaj estis ku- 
time uzita por la bruligado de parfumoj kaj spicoj, por 
bonodorigi la aeron en la manĝoĉambro. 

Farinte tion, la Princo iris por enlitiĝi ; sed la pa- 
laco ŝajnis tre malplena kaj silenta, kaj la Princo sin 
trovis tiel malkuraĝa kaj timigita, ke eble li tute ne ek- 
dormus, se li ne estus kontentigita per la penso, ke 
almenaŭ ne okazos morgaŭaj lecionoj ; ĉar la instruisto 
estas tro malgranda por instrui lin, kaj la gepatroj tro 
etaj por lin obeigi. 

"Mi iros al la konfitajejoj," li dormeme murmuris 
en si. "Nun estas neniu, kiu min malhelpos. Matene 
mi komencos per la prunoj kaj la mielo, kaj mi havos 
tiom da fruktokukajo kaj makaronoj, kiom mi iel 
povos manĝi." 

Sed, malfeliĉa Princo! Je la' mateno li eksciis, 
ke liaj intencoj tute ne realiĝos. Kiam li malsupren- 
iris por matenmanĝi, malsaĝe revanta pn kolomba 
pasteĉo, alaŭdajo kun spicsaŭco, forta kafo (kiun oni 
permesis al la Princo nur je festotagoj), kaj sen- 
nombraj rostitaj buterpanoj kaj marmelado, estis gra- 
va renverso al liaj esperoj, trovi en la manĝoĉambro, 

paŝegantan tien kaj reen, la kruelan kaj furiozan Ge- 
neralon Bopi; kiu, bonŝance por si, faris ĉasadon.en la 
arbaro la hieraŭan tagon, kaj tial konservis sian ple- 
nan amplekson. Li jam eltrovis la staton de la palacaj 
aferoj kaj, anstataŭ malĝojiĝi pro tio, li evidente estis 
tre feliĉa, kaj intencis plejeble profiti pro la okazm- 
tajo. Li estis surmetinta la plej belan reĝan kronon, 
kiun oni nur surportas dum gravaj festtagoj, kaj, kov- 
rinte la ŝultrojn per mantelo el reĝa ermenfelo, li 
fiere paradiris tien kaj reen, tre kontenta pri siaj novaj 
insignoj kaj la rezultanta sento de potenco. 

Vanc' neniam povis diri, kiel ĝi okazis, sed li su- 
bite eltrovis, ke detruitaj estas liaj revoj pri la agado 
laŭ lia bontrovo, kaj la laŭvola ordonado al la servis- 
toj ; kaj li trovis sin elpelita, kaj ŝovita eksteren sur la 
ŝtuparon de la palaco; — li mem, la Princo heredonta 
la reĝan tronon, estis forpuŝita for de sia propra pordo, 
kaj ordonita forlasi la regnon, aŭ la morton atendi. 

"Sed mia familio!" kriis Vanc', "mi ilin kaŝis for 
de la kato, kaj nun ili malsategos. Neniu krom mi 
mem povos ilin trovi!" 

. "Pri ilia malsatego mi ne ĝenas min," indiferente 
respondis la Generalo, "sed mi preferas ke la palaco 
estu liberigita de la tuta fiinsektaro; tial vi povas en- 
veni kaj ilin kolekti. Sed rapidu, aŭ mi instigos la 
reĝajn sanghundojn kontraŭ vin." 

Post tiel bruta minaco, la kompatinda Princo ra- 
pidis por kunigi siajn parencojn el la fendetoj kaj 
anguloj, en kiuj li estis kaŝinta ilin. Li estis ilin ŝo- 

vanta en siajn poŝojn, ne pensante pri iliaj sentoj, kiam 
li okaze rememoris la- pupdomon de siaj fratinoj, kiu 
ne nur enhavis sufiĉe da dornjoĉambroj, salonoj kaj 
manĝoĉambroj, sed ankaŭ estis bone provizita per 
ĉio, kion la koroj de hometoj povas deziri. Ci tiun li 
humile petis de la nova reĝo, kaj ĝin ricevinte li en- 
pakis siajn familianojn, kiel eble plej bone zorganta 
pri ilia komforto. 

Grimacanta lakeo ligis la dometon sur la dorson 
de la Princo, sammaniere kiel stratorgenisto portas 
sian orgeneton, kaj poste eligis lin el la palaco per 
subita puŝo, kiu preskaŭ ŝovis lin kapantaŭen al la 
fundo de la ŝtuparo. Antaŭ li kuris ridantaj paĝioj, 
kaj la Princo rememoris, ke li multfoje ektiris iliajn 
nazojn, kaj enpikis la krurojn per pingloj. Ciu ŝajnis 
kore feliĉa vidante lin foriri. 

"Koran adiaŭon al fripona kanajlo!" diris la pa- 
laca hunjdo ; "vi neniam plu suprenmetos mian viandon 
en arbon, kie mi ne povas ĝin atingi." 

"Eliĝu!" akre diris la reĝa kato. "Kontenta mi 
estas, ĉar vi estas elpelita el la domo. Ni esperu, ke 
ni nun povos dormeti agrable, kaj ke oni ne piedpre- 
mos mian voston, nek ŝiitos flartabakon en mian vi- 
zaĝon." 

"Ne faru al vi la penon iam reveni," raŭke blekis 
la pavo. "Miaflanke min tedegas la pofaska fortirado 
de miaj plej belaj vostplumoj. Mi certe esperas, ke mi 
neniam revidos vin." 

Simila estis la sento de ĉiu estajo en la reĝaj ĝar- 

denoj. La cervoj, la gazeloj, la cignoj, la fenikopteroj, 
la papagoj, eĉ liaj propraj blankaj musoj kaj kobajoj, 
esprimis sian feliĉecon pro lia foriro; kaj esperis ke li 
neniam plu revenos. ĉiu vivanta kreitaĵo ĝojegis, 
kiam la reĝa almozulo estis insulte forpelita for de la 
patraj ĝardenoj, kaj estis lasita sole staranta sur la 
ŝoseo, jam kore bedaŭranta sian petolajon, kaj tute 
nescianta, kion fari pri la korteganaro, kiun li portas 
sur la dorso. 



ĈAPITRO V 



Jl^ONSIDERANTE ke Princo Vanc' neniam faris 
ĵj\ ion por si mem, neniam eĉ kunligis siajn pro- 
prajn laĉojn, estis por li iom malfeliĉa sorto, 
esti elpelita en la nekonatan mondon, devigata zorgi 
pri si mem, kaj pri la tuta korteganaro. Unue li pres- 
kaŭ sentis tenton forjeti la skatolon, kaj kun ĝi ĉiujn 
siajn parencojn; sed, kvankam oni ne povus supozi, 
ke li nun tre multe amos la gepatrojn, kiam estas tiel 
malmulto da ili por esti amata, tamen Vanc' havis 
bonan koron sub sia malsaĝeco, kaj tial li formarŝadis, 
kun la embarasa korteganaro fikse ligita al la ŝultroj. 

Mi ne estas certa, ke li ne intence iom skuis ĝin; 
ĉar mi ofte vidas malgrandulojn, kiuj svingas kaj ek- 
skuas pakajojn, kiujn ili kontraŭvole portas. Certe la 
Gereĝoj kaj la korteganoj preskaŭ marmalsanis, kvan- 
kam estante sur tero, pro la ŝancelado kaj svingado de 
tiu nova speco de veturilo. 

Princo Vanc' ne havis la'plej malgrandan ideon 
pri la demando, kien li iros. Li kompreneble sciis, ke 
li deziras trovi la Fragokoloran Sorĉiston, sed li tute 
ne sciis kie loĝas tiu persono, nek kiel agi por lin 
trovi; tial li nur rapidiris laŭpove, por foriĝi de la 
palaco, timante ke la nova reĝo eble pentos, ke li ne 
senkapigis lin, kaj sendos iun por lin kapti. 

Estis dirkaŭ la sunsubiro, kiam li alvenis al belega 
kampo, kiu kuŝis laŭ la bordo de larĝa, malluma rivero ; 
kaj Vanc\ nun duone mortanta pro malsato, ĝojege 
eltrovis. ke tie sin montras sennombraj sovaĝaj fra- 
goj, tute ruĝigante la teron. Unue li ĉirkaŭrigardis, 
serĉante iun, kiu ilin kolektos por li, sed kompreneble 
li trovis neniun ; tial li demetis sian pakaĵon kaj komen- 
cis manĝi tre rapide, ne atentante la regulojn de bona 
societo. 

Li eĉ ne ekpensis, ĝis li estis sin pleniginta ĝis la 
gorĝo, ke liaj kunvojaĝantoj eble povas ankaŭ mal- 
sati. Tiam li malfermis la skatolon, kaj ilin ellasis, 
kun granda plezuro rigardante iliajn ridindajn movojn, 
dum ili faletis kontraŭ malgrandajn ŝtonetojn, aŭ im- 
plikiĝis en la herbajo, kaj senforte baraktis, kvazaŭ 
kaptitaj en ia terura densejo. Du-tri sidiĝis ĉirkaŭ 
unu maturan beron, kaj regalis sin per ĝi tie, kie ĝi 
kuŝis; aliaj trinkis gutojn de la vespera roso, kiu jam 
briletis sur la trifolioj kaj ranunkuletoj ; dum la Cef- 
kanceliero, kiu ŝajnis ĉiam renkonti malfacilajojn, iel 
malpaciĝis kun granda, verda akrido, — kaj la batalo 
fariĝis tiel furioza, ke oni ne povus scii, kiu eliĝos vi- 
vanta, se Vanc' ne alirus por helpi la malfeliĉan sin- 
joron, kaj fortimigus la insekton. 

Malgraŭ tiuj malagrablaj cirkonstancoj, la kom- 
natindaj nobeloj ĉiam konservis iom de la manieroj de 
la kortego; kaj iliaj ridetoj kaj majestaj movoj, iliaj 
kapklinoj kaj sakitoj, kaŭzis al Vanc' tiajn fortajn 
paroksismojn de ridado, ke li ĉirkaŭruliĝis sur la herbo. 

Kiam mallumiĝis, li tamen ĉesis ridi, kaj sopire 
pensis pri sia mola lito, kun la silkaj kapkusenoj kaj 
lanugaj kovriloj ; sed verdire li estis tiel laca, ke li 
apenaŭ povis teni la okulojn malfermitaj ; kaj, tuj post 
kiam li elprenis la malgrandajn parencojn kaj amikojn 
el la malseka herbajo, kaj metis ilin sendifektajn en la 
skatolon, li mem kuŝiĝis sub etendiĝanta fagarbo, kaj 
profunde kaj dolĉe ekdormis. 

La mateno trovis la Princon iom refreŝigita, kaj 
alportis al li freŝan decidemecon. Li decidis ekforiri 
por serĉi la Fragokoloran Sorĉiston, lasante nenian 
rimedon neprovita, ĝis li eltrovos lin, kaj konsentigos 
lin reŝanĝi la aliformitan korteganaron en ĝian staton 
antaŭan. Li do alŝultrigis la skatolon kaj brave ek- 
paŝis sur la vojo, tute nesciante kien li iros, kaj jam 
komencante bedaŭri, ke li ne sufiĉe atentis siajn leci- 
onojn, por ke li nun almenaŭ sciu, al kiu direkto lia 
propra regno sin etendas. 

Li jam piediris unu-du horojn, kiam U vidis apud 
la ŝoseo viron, kolektantan lanugon de la altaj kardoj, 
kiuj vegetis laŭlonge de la vojo. 

"Hola!" kriis la Princo. "Kion vi esperas fari el 
tiu?" 

"Litkusenegojn," mallonge respondis la viro, ne 
ĉesante labori. 

"Ho!" diris Vanc', sin sidigante sur ŝtonon, kaj 
demetante la skatolon apude. "Vi faros el ĝi litkuse- 
negojn, ĉu vere? Ili certe estos tre molaj." 

"Leontoda," respondis la viro. 

"Leontoda?" ripetis Vanc*. **Tio signifas nenion." 

La viro ruzeme balancis la kapon sed diris nenion. 
Li estis strangeŝajna persono, portanta vestaron fab- 
rikitan el ĉiuspecaj kunflikitaj pecetoj ; kaj tiel mal- 
grasa kaj velkinta li estis, ke la Princo, nur vidante lin, 
fariĝis malsata. 

"Cu vi volas diri, ke el leontoda lanugo vi farus 
pli bonajn kusenegojn?" demandis Vanc', kies cerbo 
fariĝis pli komprenema per la vojaĝado. 

La alia kapjesis. 

"Kial do vi ne diris tion? Vi ne estas muta." 

"Spirajo,'* mallonge respondis la malgrandulo. 

Li moviĝis de la tufo de kardoj, kiun li ĉstis nu- 
diginta, al apuda; kaj dume turniĝis kolektante siajn 
piedsignojn, por reuzi ilrn kaj eviti la necesecon fari 
novajn. 

"Certe vi estas la plej avara homo, kiun mi iam 
vidis," kolerete deklaris la Princo. "Mi ne estus tiel 
ŝpareiha pri la piedsignaĉoj ; neniu alia zorgus por ilin 
kolekti; kaj, pri la spirajo, vi povus malŝpari iom pli 
da tio ; ĝi kostas nenion." 

La viro ne atentis ĉi tiun iom malĝentilan diron, 
sed tre diligente daŭrigis sian laboron. 

"Ho, iom parolu !" diris Vanc', ĉiun minuton fari- 
ĝante pli kaj pli senpacienca ; "vi povas almenaŭ sciigi 
al mi kiel trovi la Fragokoloran Sorĉiston." 

"Kial?" demandis la viro, unuafoje montrante in- 
tereson. 

"Mi iros por serĉi lin." 

**Pli bone ne," estis la respondo de la malgrandulo. 

"Kial ne?" 

"Terure eluzos ŝuojn," respondis la alia. Tiam li 
ĉesis, kaj kolektis la spirajon, kiun li uzis por tiu pa- 
rolo (de li, nekutime longa), kaj daŭre eltiradis la 
kardlanugon. 

"Sed mi devos lin trovi," persiste diris Vanc', de- 
nove kolerigita de tiu respondo. "Kie li loĝas?' 

"Nescias," mallonge respondis la kolektanto. 

Vanc' leviĝis de la ŝtono kun senpacienca movo, 
kaj tiel subite ekprenis la skatolon, ke la dentoj de la 
tuta korteganaro klaketis. 

"NuT* li akre diris. "Vi certe estas la plej ŝpa- 
rema homo, kiun mi iam vidis. Vi eĉ ne povas donaci 
afablan vorton." 

"Ho, ne!" respondis la maljunulo, tre surprizita. 
"Neniam donacas ion. Kion vi donos por la pupoj?" 

Al kelkaj personoj, tiu demando eble povus ŝajni 
pura idiotaĵo; sed, iom strange, Vanc' okaze reme- 
moris ke, antaŭ kelkaj tagoj, kiam li turmentadis siajn 
fratinojn, tiujn dekdu modelojn de konveneco, kaj 
plenigis iliajn bluajn okuletojn per larmoj, forpre- 
nante iliajn ludilojn, li uzis precize tiujn samajn vor- 
tojn. Li iom klinis la kapon ; tamen, decidinte montri 
sentiman mienon, li diris : "Ne parolu sensence ! Diru 

al mi la vojon al la Fragokolora Sorĉisto ĉi tiun mi- 
nuton !" 

Sed, liasurprize, kie estis starinta la stranga mal- 
junulo, tie nur estis ruste nigra korvo, tre ĉifita kaj 
difektita, sed havanta rimarkindan paron da ruĝe bri- 
lantaj okuloj. 



CAPITRO VI 



"M 



I devas atentigi vin," severe diris la korvo, 
"ke, konsiderante la fakton, ke neniu vin in- 
vitis al ĉi tiu koncerto, kaj ke vi ne havas 
bileton por rezervita sidloko, ŝajnus pli dece, se vi 
restus kvieta, ne.interrompante la.koncerton." 

"KoncertonT* ekkriis Vanc' konfuzite. "Ne estas 
koncerto !" 

"Sed estos," respondis la birdo, pli severe ol an- 
taŭe. "Mi mem estas kantonta. Unue, mi kantos 
amkanton. Silentu 1" 

Kaj, sen pli da preparado, ĝi komencis, per terure 
raŭka kaj rompita voĉo: 

"Snip-snap, frip-frap, 

Bunga li, tiu ĉi kaĝ'; 
Gip-ĝap, nip-nap, 
Tungati tinum, ĝi mi sap', 

Donu botelon fromaĝ\" 

"Ho, fi!" kriis la Princo, "Vi vere devas scii, ke 
tio estas sensencaĵo! Gi certe signifas nenion/' 

"Kiel vi scias?" demandis la korvo, rigardegante 
la Princon per ĝia briletanta okulo. "Cu vi komprenas 
la lingvon de amo?" 

"Ne," pli humile diris Vanc', "mi devas konfesi, 
ke ne ; kvankam mi ĉiam aŭdis, ke ĝi estas tre vanta." 

"Parolante pri la limoj de reg — " malatente ko- 
mencis la korvo; sed la Princo tuj interrompis. 

"Neniu estis parolanta pri limoj," li akre diris ; 
"vi mem tion elpensis." 

** — no," trankvile daŭrigis la korvo, tute ne aten- 
tante la interrompon de la Princo, sed flanken turnante 
la kapon, kaj malice elrigardante el unu okulo, "estas 
tre utile koni ilin, kaj ekzistas diversaj metodoj ilin 
lerni. Kelkaj personoj lernas ilin en lernejo; tio estas 
unu metodo ; kelkaj vojaĝas ; tio estas — " 

Sed, antaŭ ol ĝi povis daŭrigi la frazon, Vanc' 
ekprenis ŝtonon kaj ĝin ĵetis al la birdo. Terure ble- 
kante, la korvo suprenflugis en la aeron, rondirante pli 
kaj pli supren, ĝis kiam ĝi malaperis en la zenito. 

"Dek kontraŭ unu mi vetas, ke tio estis Bapto- 
patrino mem," malkontente murmuris Vanc', repre- 
nante la skatolon kaj ekjrante laŭ la polva vojo. 

La tutan ceteran tagon li marŝis, pli kaj pli laci- 
ĝante, ĝis je la sunsubiro li alvenis al tre maljuna 
virino, sidanta apud granda arbo, sur la bordo de la 
rivero. 

"Hola!" kriis Vanc', ne tro ĝentile. La velkinta 
maljunulino rigardis la riveron, la arbon, la ĉielon, 
ĉion krom la polvokovrita Yanc\ 

"Nu 1" li diris ankoraŭ pli malĝentile, "kial vi ne 
respondas kiam oni parolas al vi? ĉu vi scias, kiu mi 
estas ?" 

La maljuna virinaĉo sulkigis la frunton kaj levis 
la grizajn brovojn, ankoraŭ ne rigardante lin. 

"Ne," ŝi trankvile respondis, "mi opinias, ke ne. 
Vi similas ŝupoluriston, havante tiun skatolon sur la 
ŝultroj, sed ŝupoluristo pli ĝentile parolus." 

Kolera rediro saltis al la lipoj de la Princo, sed, 
antaŭ ol ĝi povis eliĝi, terura ŝono el la skatolo subite 
frapis liajn orelojn. Konsternite li demetis la pup- 
domon, kaj ĝin malfermis, por eltrovi, kio okazis al la 
familio. 

Sur la planko, meze de la plej granda ĉambro 
en la pupejo, estis la tuta korteganaro, kunveninte 
ĉirkaŭ la maljuna Reĝo, kiuestis sveninta pro mal- 
satego. 

"Li mortmalsatis !" kriis la Reĝino, per penetranta 
malĝoja voĉeto. ' 

"Mi mem malsategas !" blekis la Cefkanceliero, 
per akra sed eta kriego. 

"Ni ĉiuj malsategas!" akre kriis la tuta korte- 
ganaro, per voĉoj pli-malpli aŭdeblaj. 

"Nu," diris Vanc', vidante la suferojn de la ho- 
metoj, "mi devas diri, ke estas treege malafabla kon- 
duto, esti malsategaj. Ili ĉiam malsategas." 

"Treege!" ehis la maljunulino mokridante. 

Tiel parolante, ŝi elprenis, el sub sia senkolori- 
ĝinta mantelo, korbon, en kiu estis delikataj blankaj 
kukoj, fruktoj kaj mielo. Tiujn ŝi komencis manĝi, 
kun granda ĝuado, ŝajne tute ne pensanta pri la 
Princo, nek pri lia familio. 

"Ho, atentu!" li kriis, "donu al mi pecon de tio! 
Miaj korteganoj duone mortas." 

"Efektive?" ŝi respondis, trankvile maĉadante. 

"Jes !" brukriis Vanc', vane penante ion ekpreni el 
la plena korbo, **kaj mi devas havi kukon, per kiu 
nutri ilin." 

La maljunulino ne' kontraŭstaris, sed simile al 
birdo ŝi nur saltflugis al branĉo de arbo, kie ŝi sidis 
manĝante tiel trankvile kiel antaŭe. 

"Efektive!" kriis la malfeliĉa Vanc' surprizegite, 
**ĉu vi ankaŭ estas Baptopatrino ? Vi kapriolas sam- 
maniere." 

"Si estas amikino mia," respondis la maljunulino. 
"Krom tio, mi ĉion scias pri vi mem." 

Vanc' povis nur petegi kompaton, kaj fine la 
strangulino alĵetis al li duonon da kuketo. 

"Jen sufiĉe por via familio." 

Vanc' provizis la etulojn, kaj poste komencis hu- 
mile peti kelke da pecetoj por si mem. 

"Atendu," diris la virino, sur la branĉo super lia 
kapo, "ĝis mi vidos, kio estas en la manĝajejo." 

Tre subite ŝi malaperis, sed baldaŭ, en la flanko 
de la arbotrunko, malfermiĝis fenestreto, el kiu la 
sulkplena maljuna vizaĝo elrigardis. 

"Jen kelkaj sekaj panpecoj el la ŝranko," ŝi diris. 
"Vi povos havi ilin. Mi opinias, ke ili estos sufiĉe bon- 
gustaj kun iom da mielo." 

Tion dirante, ŝi proponis du-tri ŝimohavajn pan- 
pecetojn, kiujn Vanc' kiel eble bonhumore akceptis. 

"Kie estas la mielo?" li demandis, ĉagrenite rigar- 
danta la sekajn pecetojn. 

"Ho, mi manĝos la mielon, dum vi manĝos la pan- 
pecojn. Xio sendube estos la plej bona plano." 

"Mi opinias ke vi estas sufiĉe avara!" li kolere 
kriis. 

Sed, ho ve ! Post tiu parolo, la pano forlasis liajn 
fingrojn, kaj aperis en la mano de la maljunulino. 

"Ho, tre bone," ŝi diris; "tute laŭ via elekto. Vi 
kompreneble ne estas devigata ilin ricevi." 

La kompatinda Vanc' apenaŭ ne ploris pro ĉa- 
ĝreno kaj malsato, kaj ĉi tiu lasta malfeliĉajo tute rom- 
pis lian fieron. Li tiel humile petis la panon, ke fine 
la stranga maljuna virinaĉo pentis, kaj ĝin redonis; 
kaj neniam estis io pli bongusta al li, ol tiuj sekaj 
ŝimohavaj pecetoj da pano. 

"Vi povos tie dormi, kie vi estas," diris la mal- 
junulino, kiam li finis la manĝadon; kaj ŝi brufermis 
la fenestreton, neebligante ke iu ajn sciu, kie ĝi estis 
aperinta. 

"Ho, flankeparolante," ŝi kriis post momento, el- 
puŝante la kapon tra la arboŝelo, laŭ maniero kiu ŝaj- 
nis tre maloportuna, "pri tiuj limoj, vi memoras, kaj 
pri la Fragokolora Sorĉisto, mi jus estis dironta, — 
sed, ne; post plua konsiderado, tio estas negrava." 

Kaj ŝi denove malaperis, kaj ne estis revidata. 

"Mi devas diri," murmuris Princo Vanc' en si 
mem, "ke strangaj aferoj ĉiam okazas al mi." Kaj, 
kurbekuŝigante sin sur la musko, li pro laceco dormis 
profunde. 



CAPITRO VII 



^I^A matena suno, brilante en la okulojn, vekis lin; 
^IJ kaj zorge serĉinte por certiĝi, ke en tiu ĉi loko 
estas nenio manĝebla, Vanc' alŝultrigis la skato- 
lon kaj marŝis laŭlonge de la riverbordo. Estis belege 
hela mateno; birdoj kantadis, floroj malfermiĝis al la 
lumo kaj, se li ne suferus pro ĉiam pliiĝanta njalsato, 
la juna migranto povus tre ĝui la marŝadon. Tamen 
li baldaŭ fariĝis tiel malsata, ke li povis pensi pri 
nenio krom la manĝado. Malgraŭ tio, li iradis ĝis la 
tagmezo, antaŭ kiam li trovis ion manĝeblan; tiam li 
ĝojege ekvidis grandan arbon kovritan per maturaj 
persikoj, tiel rondaj kaj ruĝaj, kiel infaneta vango. 

**Jen festeno!" li avide diris al si, demetante la 
skatolon, kaj preparante sin kolekti plenĉapelon de la 
bongustaj fruktoj. 

Subite li faletis super io, kaj malsupren rigardante 
li vidis viron kuŝantan sur la herbo, tenantan fermitaj 
la okulojn kaj la buŝon malfermita. 

"Hola!" ekkriis la Princo. "Kiu estas vi? Cu vi 
dormas, aŭ maldormas?" 

"Maldormas,*' respondis la viro sen movo. 

"Kial do vi ne leviĝas?" demandis Vanc'. "Cu vi 
estas malsana?" 

"Ne," mallonge respondis la viro. 

Kaj li ja ŝajnis tiel fortika homo, kiel oni povus 
iafoje renkonti. 

"Kion do vi faras?" demandis la Princo, kiu tute 
perdis la paciencon kaj opiniis, ke la alia devus alme- 
naŭ malfermi la okulojn, por vidi, kiu al li parolas. 

"Atendas," diris la viro, fine malfermante la oku- 
lojn. 

"Atendas kion?" 

"Ke persiko enfalu en la buŝon." 

"Unu kuŝas apud la vango," diris Vanc', "kaj alia 
falis precize en vian manon." 

"Sed mi deziras ke ĝi falu en la buŝon," elĝemis la 
kuŝanta viro. "Mi estas tiel terure malsata!" 

"Tiel terure mallaborema, vi volas diri," ekkriis 
Vanc', tute perdinte la paciencon; kaj li komencis 
manĝi la bonegajn fruktojn. "Vi certe estas la plej 
mallaborema homo en la mbndo." 

"Se vi opinias tion," estis la malrapida respondo, 
"vi devus vidi mian kuzon Loto, kiu loĝas malsupre 
apud la rivero, unu mejlon malproksime laŭ rekta 
linio." 

"Li ja devas esti tre mallaborema, se li superas 
vin," diris la Princo, denove surŝultrigante la skato- 
lon. "Cu vi scias, kie loĝas la Fragokolora Sorĉisto?" 

"Mi scias," respondis la viro, "sed mi estas tro 
mallaborema por sciigi." 

"La sciigo ne okupus pli da tempo, ol la diro, ke vi 
ne povas sciigi," kolere ekkriis Vanc'. 

"Eble ne," estis la trankvila respondo; "sed, se 
mi sciigus, tio estus ion fari, kaj mi neniam faras ion." 

Nenion plu dirante, la Princo ekiris laŭ la vojo. 
Li eĉ ne restis por meti persikon en la malfermitan 
buŝon de la mallaboremulo, kion li unue iom pripensis. 

Li iradis sufiĉan tempon laŭlonge de la rivero, kaj 
preskaŭ forgesis kion la mjiUaborema viro diris pri la 
kuzo, kiam li subite ekvidis pendantan de arbo ion, 
pri kio li konsternite unue supozis, ke ĝi estas ka- 
davro de rabisto. Alproksimiĝante li tamen trovis, 
ke la korpo vivas, kaj estas pendigita per rimeno, kiu 
ĉirkaŭas la korpon sub la brakoj. Sajne la pendado 
neniel ĝenis la viron, kiu aspektis tute trankvila kaj 
serena. Alia viro staris sur renversita, sitelo, kaĵ 
blovis per blovilo en la buŝon de la pendigito. 

"Kion vi faras?" scivoleme demandis Vanc*, hal- 
tante apud li. 

"Nu," respondis la blovanto, "tiu ĉi homo estas 
tro mallaborema por stari, pro tio ni devis lin pendigi; 
kaj li estas tro mallaborema por spiri por si mem, tial 
li ĉiutage pagas al mi kvar pencojn, por ke mi spirigu 
lin per la blovilo.** 

"Mi vidis supre, apud la rivero, viron kiu estis 
tro mallaborema por manĝi," diris Vanc*. "Mi opiniis 
ke li estas sufiĉe sentaŭga, sed certe ĉi tiu estas la plej 
mallaborema homo vivanta." 

"Se vi opinias tion," respondis la blovanto, "vi 
devus vidi lian kuzon Gobo, kiu loĝas unu mejlon pli 
malsupre, rektalinie laŭlonge de la rivero." 

Je tiu momento, Vanc' ekpensis, ke la mallumo 
estas proksima, kaj li denove ekvojiris. La viro, kiu 
havis la blovilon, saltetis de la sitelo kaj avide post- 
kuris. Li havis naivan mienon kun granda ransimila 
buŝo. 

"La tuta familio ĝin havas," li raŭke flustris al la 
Princo. 

"Havas kion?" 

"Mallaboremecon. Atendu ĝis vi vidos Gobon!" 

Sed li tiam rimarkis, ke Loto fariĝas purpura je 
la vizaĝo kaj malforta, pro manko de spiraĵo; li do 
rapide rekuris al la sitelo, kaj denove komencis ener- 
gie blovi por la ĉiutaga kv^rpenco. 

"Flankedirante," demandis Vanc', haltante, "ĉu vi 
scias kie loĝas la Fragokolora Sorĉisto?" 

"Li scias," respondis la blovanto, "sed vi ne povas 
venigi el li la sciigon. Li estas tro mallaborema por 
paroli; tial estas senutile vin ĝeni pro tio." 

Ekĝemante pro laceco kaj enuo, la reĝa vojiranto 
sin turnis kaj daŭrigis sian marŝadon. Je la krepusko 
li atingis malgrandan vilaĝon, plivere grupon de ka- 
dukaj dometoj, kaj tuj fraponte sur la pordo de unu 
el ili, por peti rifuĝejon, li vidis procesion venantan 
trans la kampoj. Estis aro da viroj kun flagrantaj 
torĉoj, kelkaj kun pioĉoj kaj fosiloj, kaj en la mezo sin 
montris portilo, sur kiu kuŝis viro kun la okuloj larĝe 
malfermitaj kaj fikse rigardantaj antaŭen. 

"Kio estas ĉio ĉi ?*' demandis la Princo al viro, kiu 
ŝajnis posedi ian aŭtoritaton inter la kunularo. 

"Ni estas enterigontaj Gobon," respondis la viro. 

^'Sed li ankoraŭ ne estas senviva," ekkriis Vanc', 
tre konsternita. 

"Kstas vere," diris la viro per ordinara voĉo, *'sed 
H ne deziras vivi. Mi scias, ĉar dek jarojn li dungis 
min por pensi anstataŭ li. Nun tio tedas min, kaj mi 
tial opinias, ke estus pli bone lin enterigi; kaj tio 
kompreneble estas same, kvazaŭ li mem tion opinius." 

"Nu," diris Vanc', kiu komencis tre konfuziĝi pro 
la stranguloj, kiujn li renkontis, "se li ne malkonsentas, 
nii ne scias kial mi devus maltrankviliĝi. Sed eble, 
antaŭ kiam li estos enterigita, li povos diri al mi, kie 
mi truvos la Fragokoloran Sorĉiston." 

^'lA ne sin ĝenos por rememori," respondis la viro, 
"kaj mi certe ne plu memoros por li." 

"Nu/* estis la penso, per kiu la malbonŝanca Vanc' 
sin konsolis» **tamen iom valoras, vidi la plej mal- 
laborcman homon sur la tero/' 



CAPITRO VIII 



^I^I trovis malplenan kabanon, en kiu estis iom da 
VfJ ŝima pajlo; kaj tie li pasigis la nokton, kaj 
dormis tiel profunde, kvazaŭ li kuŝus sur la 
propra princa lito lanuga en la hejma palaco. Lia 
matenmanĝo estis almozpetita ĉe la pordo de unu el 
la dometoj en la vilaĝo ; kaj la tutan tagon li sekvis la 
riveron, ĝis li venis, preskaŭ vespere, al la griza mar- 
bordo kaj al la kabanoj de la ĥŝkaptistoj. 

"Kian nomon havas la rivero, kiun mi sekvadis?" 
li demandis al maljuna sulkplena ĥŝkaptisto, kiu flikis 
sian reton en la lumo de la subiranta suno. 

"Gi estas nomita Labo," respondis la maljunulo. 
"Gi estas la orienta limo de Gajlando, kaj la marbordo 
estas la norda." 

"Ho, pesto al la limoj 1" ekkriis Vanc*. "Mi mal- 
amas ilin. Cu vi povas doni al mi manĝaĵon ?" 

"Ni estas malriĉuloj," diris la maljunulo, "tamen 
mi supozas, ke ni povos doni al vi peceton, se vi 
pagos." 

"Pagos?" kriis Vanc*, mirigite. "Cu vi scias, kiu 
mi estas?" 

"Ne precize," diris la fiŝkaptisto, "sed, pro via 
ŝajno, kaj pro la skatolo, mi supozas, ke vi estas mi- 
granta amuzisto. Kion vi havas en la skatolo?" 

(( 



Mian familion," senpripense respondis Vanc'. 
Cu vi scias, kie loĝas la Fragokolora Sorĉisto?" 

"Ne precize,'* rediris la alia; "sed mi opinias, ke 
ialoke laŭborde. Kian familion vi havas? Feliĉan 
familion?" 

"Mi certe esperas, ke ili estas feliĉaj," estis la 
respondo. "Mi scias, ke mi mem ne estas tia. Eble 
ili pli ĝuas esti portataj, ol mi ĝuas porti ilin." 

"Kion ili povas fari?" persiste demandis la fiŝ- 
kaptisto. "Cu ili povas danci, kaj manĝi bulkojn, kiel 
urso, ĉu ili bataletas kaj batas unu la alian, simile al 
pulĉinela ludo?" 

"Ili faras nenion tian," kolere komencis Vanc*. 
"Gi tute ne estas spektaklo. Gi estas — '* 

Tiam, rememorante ke, se li estus malĝentila al la 
fiŝkaptisto, certe estus neeble ricevi vespermanĝon, li 
fariĝis pli ĝentila, kaj fine diris: 

"Ili estas — mi volas diri, ili ŝajnigas sin gereĝoj 
kaj ilia korteganaro." 

"Vere," kriis la fiŝkaptisto, "tio ja estas eksteror- 
dinara vidindaĵo. Mi neniam vidis tian. Eniru kaj 
manĝu, kaj ni poste elprenos la pupojn." 

Dirinte tion, li eniris la dometon, kaj diris, ke la 
Princo lin sekvu. Gi estis tre malbonŝajna dometo, 
havanta krudajn murojn, en kiuj la fendoj estis ŝtopi- 
taj per algoj, por ne enlasi la venton. Malgranda fajro 
brulis sur aro da plataj ŝtonoj, kiuj servis anstataŭ 
kameno. La edzino de la fiŝkaptisto, maljuna kaj 
sufiĉe kurbiĝinta pro reŭmatismo, ĉirkaŭe lametis, pre- 



PRINCO VANC 39 

parante la vespermanĝon, kiu, kiel ŝi diris, preskaŭ 
estas preta. Kiam ĝi estis tute preta, ili eksidis; 
kvankam la kompatinda Princo, malgraŭ sia malsato, 
ne povis facile engluti la sekan haringon, la maldeli- 
katajn avenbulkojn, kaj la malfreŝan akvon, el kiuj 
konsistis la manĝaĵoj. 

Post kiam li finis la manĝon, — kiu ne okupis 
longan tempon, kiel oni povas supozi, — li starigis la 
skatolon sur la tablon kaj ĝin malfermis. 

"Unue," li diris, "ni donu al ili iom da nutraĵo, 
kaj vi vidos, kiel bele ili ŝajnigos manĝi kaj trinki." 

Tamen, se la nutraĵo estis maldelikata por Vanc', 
vi povas imagi, ke ĝi estis multe tro kruda por la den- 
toj de la etuloj, kiuj^ne povis manĝi eĉ peceton. Pro 
tio, ili tordetis la manojn, kaj ploris en la poŝtuketojn; 
kaj la Reĝo eĉ frapetis la orelon de la Cefkanceliero, 
tiel ĉagrenita li estis, ne povante manĝadi. 

Cio ĉi multe amuzis la gemastrojn, kiuj supozis, 
ke la tuta okazajo nur estas ludo, kaj ili ne permesis, 
ke Vanc* fermu la skatolon, ĝis la mallumo tute kaŝis 
la kvazaŭpupojn. 

Dum la nokto, kiam Vanc' kuŝis sur la malmola 
argila planko de la dometo, vane penante dormi, li sub- 
aŭdis la geedzojn mallaŭte kunparolantaj. 

"Mi sciigas al vi, edzino," la maljunulo estis di- 
ranta, "ke mi certe ĝin faros; tio do estu la fino de la 
afero. Mi diras, ke mi havos la teatreton kiel mian 
propraĵon. Mi povus akiri pli da mono per la pupoj, 

unu tagon dum foiro, ol mi ricevas ĉi tie tutan jaron 
ĥŝkaptante." 

"Sed la knabo," maltrankvile demandis la mal- 
junulino, — "vi ne suferigos la knabon, ĉu vere, edzo?" 

"Suferigos lin? Ne," respondis la fiŝkaptisto, "m: 
ne suferigos lin. Mi vendos lin, kiel mariston, al U 
ŝipo naĝanta en la haveno; kaj poste mi prenos fe 
spektaklon, kaj ĉirkaŭvagados, gajnante monon." 

Oni povas imagi, ke Vanc' tion aŭdinte timtremis 
pro la penso, ke la familio estas ŝtelota, kaj ke li mem 
estas vendota kiel maristo. Tamen li tre kviete ku- 
ŝadis, ĝis laŭta ronkado montris ke la geedzoj dormas ; 
tiam li , senbrue leviĝis, kaj trovinte sian altvabran 
skatolon, li alŝultrigis la ŝarĝon, kviete ŝteliris el la 
dometo, kaj, spite la mallumeco, rapidis kiel eble tre 
malproksime lasante post si la malican fiŝkaptiston kaj 
lian kabanon. 

Je la tagiĝo, li renkontis viron ŝovantan sian 
boaton for de la bordo, kaj demandis al li, kiĉn kon- 
dukos lin la laŭborda vojo. 

"Tion 'niu ne povas sciigi vin," diris la viio, aran- 
ĝante la remilojn, "ĉar *niu ne scias precize. Sed mi 
konsilas, ke vi provu ĝin, ĉar ĝi tiel kredeble kondukos 
ien, kiel 'nien." 

Tiu konsilo nemulte valoris al la Princo ; tamen li 

sentis sin devigata ĝin sekvi, ĉar li ne kuraĝis reiri ; li 
tial marŝadis antaŭen, kvankam la suno staris alte, 
kaj la skatolo estis peza, kaj en ĝi la korteganoj zumis, 
simile al aro da koleraj abeloj, ĉar ili devis tiel longa- 
tempe. esti sen manĝo. 



ĈAPITRO IX 



A 

/^ IRKAŬ la tagmezo al la Princo aliĝis meduzo, 
\jy kiu montris gajan kaj feliĉan karakteron, kaj 
^ insiste kunigis sin kun Vanc' kaj lin akompanis. 
La knabo opiniis ke li jam havas tiom da personoj, 
kiom li povas prizorgi, kaj li klare diris tion al la 
kreitaĵo. 

"Krom tio,'' li finis tre malafable, ĉar lia pacienco 
estis efektive elĉerpita, "verdire, vi tiel plaŭdiras,Jce vi 
faras min nerva." 

"Knaboj ne devus posedi nervojn !" trankvile diris 
la meduzo. "Kompreneble, se mi ne havas krurojn, mi 
ne povas piediri; kaj, se mi ne povas piediri, mi devas 
plaŭdiri. Tio estas klara, eĉ al vi, mi supozas." 

Princo Vanc' estis tro kolera por respondi ; tial la 
paro kuniradis sen sono, krom la lacaj paŝoj de la 
knabo, kaj la brua plaŭdado de la meduzo, sur la mal- 
seketa sablaro de la marbordo. Preskaŭ je la sun- 
subiro, ili atingis larĝan kampon, kie ia matura greno 
ŝajne vegetadis, kaj tra kiu fluis kristalklara rivereto, 
ombrata per arboj. 

Al tiu kampo la laca Princo ĝoje sin turnis, kaj 
antaŭ ĉio malfermis la skatolon, preskaŭ timante ke li 
trovos la kompatindajn korteganojn tute mortintaj 

pro la kruela malsato. Senvivaj ili ankoraŭ ne estis, 
sed ili kuŝis malfortaj kaj palaj, kaj ŝajnis ke tre mal- 
multe da forto al il restis. Por ili la Princo rapide ple- 
nigis kelke da glaningoj el la klara, malvarma rivereto, 
kaj poste, ekprenante unu el la longaj grenspikoj, kiuj 
-estis multnombraj, li rompis ĝin kiel eble plej rapide. 

"Kruda tritiko," li diris, "kompreneble ne estas 
bongusta; tamen ĝi almenaŭ malhelpos la malsat — " 

■Surprizite li haltis, kaj tio ne estas mirinda; ĉar, 
anstataŭ la atendita greno, la spiko estis plena de 
grandaj ĉokoladiaj bombonoj, ĉiuj plej bongustaj ; kiel 
la Princo, provante unu el ili, konstatis. Mirefrapita 
li malfermis alian spikon, kaj el ĝi elfalis citronaj su- 
keraĵoj ; migdaloj plenigis trian, kaj kvara enhavis 
sukeritajn daktilojn. Unuvorte, la tuta mirinda kam- 
pp estis plena de sukeraĵoj : kokosaj kukoj kaj maka- 
ronoj ; kremfigoj, alteoj kaj gumbombonoj ; migdal- 
pastaĵo, nuksa kando, sukeritaj semaĵoj kaj glaciumaj 
fruktoj ; verdire, oni ne povas eĉ revi pri ia dolĉega 
sukeraĵo, kiu ne estis trovata, freŝa kaj sufiĉega, en tiu 
ĉafma kampo. 

Tre rapide la Princo metis kelke da belaj bom- 
bonoj sur la tablon en la pupdomo. La Reĝo, tro mal- 
sata por zofgi pri ĝentila konduto, tranĉis per sia 
glavo, kaj gesinjoroj ekkaptis la detranĉaĵojn per la 
manoj, kaj manĝis kiel malsateguloj. Unu vinbom- 
bono provizis al ili bonegan trinkaĵon, kaj tiamaniere 
la korteganoj festenis tiel gaje, ke oni vidante ilin 
multe ĝojus. 

Vi povas esti certa, ke Vanc', liverinte nutrajon al 
la familio, ne okupis longan tempon provizante al si 
mem; kaj senŝeliginte grandan aron da bombonoj, li 
eksidis por trankvile ĝui ilin, kiam li ĉagrenate andi^ 
apud si la malŝatats^n voĉon de la meduzo. 

"Unue nutru min !" kriis la kreitaĵo ; "mi ne hava^ 
manojn por kolekti bombonojn por mi mem. Unue 
nutru minl Ankaŭ mi malsatas!" 

Kompatinda Princo Vanc' ! Li ja estis laca kaj 
varma kaj malsata, kaj li tute perdis la paciencon. 

"Iru do, kaj manĝu sen manoj !" li kolere kriis ; 
kaj, ekprenante la senmuskolan aĵon, li nekonsidere 
forjetis ĝin inter la trunketojn en la grenkampo. 

Tamen li apenaŭ ekspiris libere, kaj ĵus enmetis 
la dentojn en bonegan peceton da migdala sukerajo, 
kiam revenis la meduzo, tute sendifekta kaj tiel gaja 
kiel antaŭe. 

"Nu, kial vi bezonus agi tiamaniere?" demandis 
la kreitajo ; "tio ne povas amuzi vin, kaj ĝi ne difektas 
min. Mi certe revenos, tiel ofte kiel vi min forĵetos; 
tial vi vidas ke tio tute ne utilas; kaj, se ĝi ne utilas, 
ĝi certe ne estas utila. Mi supozas, ke vi mem povas 
vidi tion. Nutru min!" 

"Mi ne vidas ian rimedon vin nutri," respondis la 
Princo, havante plehbuŝon da sukerita abrikoto; "vi 
certe ne havas buŝon." 

"Tio ŝajnas vera," afable respondis la alia; "sed 
nur metu molan bombonon sur mian dorson, kaj ri- 
marku tion, kio okazos." 

La Princo obeis, kaj havis la plezuron vidi, ke 
granda oranĝbombono laŭgrade malaperis, dum la 
meduzo malrapide ensorbis ĝin. 

La unuan fojon dum sia tuta vivado, la Princo 
estis manĝinta tiom da sukerajoj, kiom li volis, kaj 
jus trinkisjom da akvo el la klara malvSrma rivereto, 
kiam li aŭdis voĉon similan al la tondro resonanta 
inter la montoj. 

"Kiu estas tiu," ĝi kriis, "en mia bombonkampo, 
miajn bombonojn ŝtelanta?" 

La koro de Vanc' laŭte frapis kontraŭ la ripoj, 
kiam li levis la okulojn kaj vidis vidaĵon, kiu povus 
eĉ kaŭzi, ke reĝo kaj lia armeo ŝanceliĝu en la ŝuoj ; 
des pli multe povus timi kompatinda princeto, devi- 
gata zorgi pri korteganaro, kaj nur havanta meduzon 
kiel helpanton ! 



CAPITRO X 



^I^A vidajo, kio la Princon tiel timigis, estis terurai 
TfA giganto, certe tiel altkreska kiel la plej alta turo 
kiun oni iam vidis, havante en la frunto tri gran- 
dajn malbelegajn okulojn, ruĝan, blankan kaj bluan, 
kaj montrante buŝegon similan al malluma kaverno 
en montflanko. 

Antaŭ ol Vanc' vere sciis kio okazas, li trovis sin 
ekkaptita kaj staranta sur la manego de la giganto, 
kvazaŭ sur tablo. 

"Mi petas," li diris, parolante tre rapide, ĉar li 
estis tiel ege timigata, — **mi petas, nur malmultajn ni 
forprenis, ĉar ni preskaŭ mortmalsatis ; ni ne sciis, ke 
ili apartenas al vi, kaj ni ne intencis ian malbonon. 
Bonvolu, ho, bonvolu permesi, ke ni foriru. unufoje 
por ĉiam, kaj ni promesos ke ni neniam, neniam plu 



revenos." 



"Ho, ho!" ekkriis la giganto ridegante, "Foriru? 
Cu vere? Ne tiel rapide, hometo! Mi ŝatas tiajn etu- 
lojn kia vi estas." 

La kompatinda Princo senforte ĉirkaŭsaltetis sur 
la vasta manplato de la giganto, sed nenion povis fari 
por sin helpi; kaj li devis stari rigardante dum la 
grandegulo, per la alia mano, ekprenis kaj iom skuis 

la skatolon, kaŭzante ke la hometoj konfuze ĉirkaŭ- 
faletis, ricevantaj de la tabloj kaj seĝoj multe da 
frapetoj. 

"Ci tiuj tre amuzos mian edzinon," diris la gigan- 
to, hejmen ekpaŝegante. "Mi ne mirus se ŝi vin kon- 
fitus per bruna sukero. Mi ĝuas tiaspecajn frandajojn, 
kaj de longatempe mi ne trovis tiajn." 

Aŭdante ĉi tion, la kompatinda Vanc', kiel oni po- 
vas supozi, tute malsaniĝis pro timo; sed ne vidante 
ian vojon por forkuri, li fermis la buŝon kaj vigle ĉir- 
kaŭrigardis ĝis, post iom da tempo, ili atingis la kas- 
telon de la giganto. Gi estis vasta griza konstruajo, 
havanta ferbaritajn fenestrojn, kaj ĉe la pordego tri 
hundojn, tiel grandegajn kaj tiel malbelegajn ke, nur 
aŭdante pri ili, oni timtremus ; tial mi nenion rakontos 
pri ili. Kvankam ili aspektis terurege, ili timis la gi- 
ganton; kaj, je lia ordono, ili tre humile kuŝiĝis, kaj 
eĉ ne subbojis kiam li preterpaŝegis trans la korto kaj 
en la ĉambregon de la kastelo. 

"Edzino!" kriis la grandegulo al virino, kiu staris 
sin admirante antaŭ granda spegulo ĉe la fundo de la 
ĉambro. "Edzino, venu vi ĉi tien kaj vidu kion mi 
trovis." 

"Kion vi trovis?" ŝi demandis, ne turnante sin for 
de la spegulo. "Cu ĝi estas io per kio oni povos sin 
vesti r 

"Stultulino !" kriegis la giganto. "Cu vi ne povas 
pensi pri io krom vestado, sinjorino? Ne, ĝi estas 

multe pli bona ol io, per kio sinvesti; ĝi estas io 
manĝebla. Rapidu, surmetu la poton." 

Aŭdinte tion, la kompatinda Princo tute perdis la 
esperon, kaj li pensis ke lia fino jam alvenis. Sed la 
edzino emfaze anoncis, ke estas multe tro malfrue 
por kuiri ion novan por la vespermanĝo, kaj ke la edzo 
atendu ĝis la mateno. 

"Kio do estas por manĝi?" malkontente demandis 
la giganto, ĉar li vere sopiris al la freŝa boletaĵo, kiun 
li estus farinta el la Princo. 

"Nu," respondis la gigantino, "estas la marser- 
penta pasteĉo, kiun mi revarmigis, kaj mi malfermis 
ujon da elefantkapoj kiel almanĝajo." 

"Do rapidu por alporti ĝin," grumblegis la gigan- 
to, "aŭ nekuiritan mi englutos tiun ĉi knabon en unu 
sekundo." 

Pro tio la gigantedzino, kiu estis neniel malbon- 
kora virino, malgraŭ ke ŝi tro ĝuis belvesti sin, kaj 
estis iom fiera pri sia beleco (oni devas konfesi, ke 
estis multo pri kiu esti fiera, ĉar ŝi estis tiel alta kiel 
turo!), ŝovis Vancon en angulon, por lin kaŝi.for cje la 
edzo; kaj en la angulo Vanc' estis kontenta resti ka- 
ŝita, dum la giganto forglutis grandegan vesperman- 
ĝon, kaj trinkis tutan barelon da biero, kiun la edzino 
elprenis el vasta tinego en angulo de la ĉambro. 

Fininte sian manĝadon kaj trinkadon, la grande- 
gulo ordonis al la edzino, ke ŝi zorgu pri la knabo, 
por ke li estu en senriska loko konservata dum la 
nokto; poste, ekprenante kandelon tiel longan kiel 

fazeolstango, li multpeze faletante foriris en la litegon. 
La edzino, kiu estis sidinta apud la fajro, nun leviĝis 
kaj invitis la Princon, ke li venu kaj partoprenu en la 
manĝado. ' 

"Bela knabeto vi estas," ŝi diris, "kaj tiu pun- 
cavelura jako certe estis belega, antaŭ kiam ĝi tiom 
malpuriĝis. Venu, manĝu pecon da pasteĉo, kaj trin- 
ku iom da biero; morgaŭ vi devos esti bonstata. Se 
vi devos esti boletata, vi certe plivolos esti bongusta 
boletajo, ol malbongusta." 

"Mi ne estas tiel certa pri tio," malgaje respondis 
Vanc*. "Se mi devos esti kuirata, vole nevole, mi opi- 
nias ke mi preferos esti speciale malbongusta." 

"Ho fi!" kriis la gigantino. "Bonaj knabetoj ne 
parolas tiamaniere; kaj, ke vi estas bona knabeto, mi 
estas certa pro via mieno. Kio estas en via skatolo? 
Juveloj ?" 

"Se mi montros al vi," demandis Vanc*, kun iom 
da espero en la voĉo, "ĉu vi lasos min forkuri? Kara, 
bonkora sinjorino, vi min ja kompatas, ĉu ne? Mi 
estas certa, ke vi estas komplezema kaj bonega. Nur 
lasu min iri, kaj mi alsendos al vi belegajn juvelojn. 
lon ajn mi faros por vi, se vi nur bonvolos permesi ke 
mi foriru." 

"Ne," diris la gigantino, "tion mi ne povos fari. 
Se mi lasus vin foriri, li min mortbatus. Cetere vi ne 
povus preterpasi la hundojn, se eĉ dudek fojojn mi vin 
liberigus. Sed mi diros al vi, kion mi faros : se vi mal- 
fermos la skatolon, mi kloroformizos vin morgaŭ, an- 

taŭ ol mi vin kuiros ; kaj vi ne sciiĝos pri tio, kio- al vi 

okazas, ĝis kiam vi estos vere kuirita kaj 

manĝita !" 

Malmulte da konsolo Vanc' trovis en tio, kiel vi 
povas imagi; sed li sentis ke la gigantino havis bonan 
intencon, kaj li ankoraŭ esperis iamaniere foriĝi; tial 
li laŭeble forviŝis siajn larmojn kaj malfermis la kes- 
ton. Tuj kiam la etuloj estis liberigitaj, ili diskuris sur 
la tablo, avide manĝante la pecetojn da avenpano kaj 
grajnojn da sukero, kiujn la malbonordema gigantino 
estis disseminta. Kvankam malgrandaj estis la home- 
toj, iliaj juveloj kaj kostumoj brilis kaj prezentis belan 
spektaklon ; kaj la grandegulino sin apogis sur la ku- 
butoj kaj rigardadis ilin kun granda plezuro, prokla- 
mante ilin la plej belaj aĵetoj, kiujn ŝi iam vidis. 

"Mi ja ne mirus, se la edzo donacus al mi tiujn 
etulojn ; tro malgrandaj ili estas por iel utili, esĉepte 
kiel gustigilo. Mi volus iamaniere ilin uzi." 

Kiel estas antaŭe dirite, la gigantino estis vanta 
virino, kaj ĉiam pripensadis, kiamaniere io povus esti 
uzata kiel vestajo aŭ ornamajo. 

"Mi havas ideon," ŝi diris, subite ekstarante kaj al- 
portante bobenon de rozeruĝa silkfadeno el sia kud- 
rajujo, kiu lasta havis amplekson de granda vestkesto. 
"Oni rakontas pri sinjorinoj, kiuj surportas vivantajn 
skars^bojn, per etaj orĉenoj alligitajn al la broĉoj. Mi 
opinias ke mi povas fari ion similan el ĉi tiuj pupetoj." 

'*Sed, Sinjorino," konsternite petis Vanc', "ŝajne 

vi ne komprenas, ke ĉi tiuj estas miaj propraj reĝaj 
parenc — " 

"Nu, vi silentu!" ŝercete kriis la gigantedzino, 
**aŭ mi vin trempos en tiun vaporplenan kaldronon, eĉ 
sen unu ekflaro de kloroformo; kaj vi ne povas imagi, 
kiel malagrabla vi tion trovus; vi vere ne povas." 

Aŭdinte tion, la Princo timtremis, kaj tre malforte 
diris : 

"Bonvolu ne dolorigi ilin, kara Sinjorinc/, Gigan- 
tino; tre sentemaj ili estas." 

"Mi ne dolorigos ilin," respondis la sinjorino, "al- 
menaŭ nur sufiĉe por ilin piedflirtigi. Ili ŝajnas tiel 
amuzaj, kiam ili piedflirtas.'* 

Parolante, ŝi ligis pecetojn da silkfadeno ĉirkaŭ 
la taliojn de la gereĝoj, kaj ĉi tiujn pendigis de siaj 
oreloj, kiel infanoj kelkfoje pendigas butonojn, kiam 
ili ŝajnigas havi oreljuvelojn. Fiksinte la strangajn 
ornamajojn, ŝi fabrikis kolĉenon el la princinoj kaj 
korteganoj, kaj, ĝin surmetinte, ŝi admiris sin per la 
spegulo, kvazaŭ ŝi neniam ĉesus. Tamen, post iom da 
tempo, ŝi iĝis tiel dormema, ke ŝi ne povis plu vidi, kaj 
eĉ estis tro laca por balanci la kapon kaj ĉirkaŭsvingi 
la gereĝojn sur siaj oreloj. Si remetis la novan juve- 
laron en la skatolon, kaj, ekprenante la Princon, ŝi en- 
metis lin en lignan birdkaĝon pendantan je la muro. 

"Agrable sonĝu," ŝi gaje diris, kaj tiam ŝi ankaŭ 
foriris por kuŝiĝi. 



CAPITRO XI 



«^IĴORLASITE sola en la altependanta kaĝo, la 
^j l kompatinda Princo ja tute malesperis. Nenian 
* elvojon el siaj malfeliĉajoj li vidis, kaj li ne 
povis ne plori, ĝemante pri sia mizera sorto. 

"Tiu malica Blua Sorĉisto estas kulpa pri ĉio," li 
kriis; ĉar ne envenis en la penson, ke estis lia propra 
malbona konduto, kiu unue venigis la Bluan Sorĉiston 
al la palaco. 

Je tiu momento, dum paŭzo inter siaj plorĝemoj, 
la Princo ekaŭdis konatan moleplaŭdantan sonori sur 
la ŝtona planko sub la kaĝo; malsupren rigardante, 
li surprizita vidis sian ant?iŭan kunulon, la meduzon. 

"Kiel vi fartas?" ĝentile demandis la meduzo. 
"Mi supozas ke vi ne estas tre feliĉa min vidante." 

"Ho jes, mi vere estas," ne tre ĝentile kriis la 
Princo. "Nuntempe vidante iun ajn, negrave kiun, mi 
estus feliĉa. Kiamaniere vi pasis la hundegojn?" 

"Mi flugis," respondis la kreitaĵo. 

"Meduzoj ne povas flugi," diris la Princo; "tio do 
ne povas esti vera." 

"Nu, mi do naĝis," respondis la meduzo; "kaj, se 
tio ne estas vera, ĝi estas malvera, mi supozas. Eĉ vi 
povas vidi la saĝecon de tio, ĉu ne? Tamen, estante 

ĉi tie, mi havas ion por sqiigi al vi. Ci tiu kastelo estas 
en la teritorio Bogarru, kaj Bogarru staras ĉe la ok- 
cidenta limo de Gajlando, kiu — " 

"Kiu ajn zorgas pri limoj?" interrompis la sen- 
pacienca Princo; "Cu vi havas nenion pli agrablan, pri 
kio paroli?" 

" — ^venigas m;n al mia temo," trankvile daŭrigis 
la meduzo. "Kiam ajn mi unuafoje vizitas ian lokon, 
mi povas efektivigi unu deziron. Ci tiu estas mia unua 
vizito en Bogarru. Nun la demando estas jena: Cu 
mi deziru ke la idolanoj de Gobs-Insulo estu konver- 
titaj, ĉesu manĝi siajn avinojn, kaj komencu surhavi 
vestojn, aŭ ĉu mi deziru ke oni liberigu vin kaj la kor- 
teganaron en la daŭro de katokulsigno?" 

"Ho, la lasta, la lasta," kriis la Princo, tro eksci- 
tita por paroli korekte. "Kara, kompleza, bonkora me- 
duzo, bonvole deziru ke mi eliĝu el tiu ĉi loko terura, 
kaj vi povos ĉien kuniri kun mi, se vi volos, kaj mi ne- 
niam plu parolos malĝentile al vi, tiel longatempe kiel 
vi vivados." 

"Ha !" ĝi respondis,. "mi timis ke vi tiel elektos. Vi 
pli zorgas pri vi mem, ol pri la Gobs-Insulanoj. Tio 
ne estas vere nobla, sed eble estas natura. Nu, mal- 
fermu la buŝon kaj fermu la okulojn." 

La Princo obeis, kaj sur lia lango subite troviĝis 
tre maldolĉa gusto; fajreroj dancis antaŭ la fermitaj 
okuloj, kaj li tuj sentis kontraŭ si bloveton de freŝa 
malvarmeta aero. 

"Malfermu la okulojn," diris la voĉo de la meduzo. 

La Princo tion faris, kaj surprizite li sin trovis 
ekstere kaj la keston apud si, sur libera kampvojo, 
dum steloj briletis super la kapo. 

"Ho, kara, bonega meduzo!" li ĝoje kriis; "kiel 
mi iam ajn povos vin danki?" 

"Sajne vi amas min pli ol antaŭe," sarkasme diris 
la meduzo. "Tamen mi vin pardonas. Se vi volas 
trovi la Fragokoloran Sorĉiston, antaŭeniru rekte laŭ 
ĉi tiu vojo, ĝis kiam vi atingos la domon de la Komi- 
kulo. Flubalu!" 

Dirante tiun lastan misteran vorton, la meduzo 
malaperis. 

"Kia domaĝo !" diris la Princo ; "mi neniam povos 
sciigi al ĝi, kiel forte mi bedaŭras mian malĝentilecon. 
Mian solan amikon mi perdis. Mi volus scii kion sig- 
nifas 'flubalu'." 

Sed tio estis tiel malfacile solvebla problemo, ke 
fine Vanc' decidis ĝin forlasi. Do, ŝultriginte sian 
ŝarĝon, li vigle ekiris laŭ la ŝoseo, ne kuraĝante resti 
ĝis la taglumo, pro timo ke la grandegulo vekiĝos kaj, 
eltrovante la foreston de_ sia kaptito, sekvos lin kaj 
lin reportos al la terura kastelo de Bogarru. 



> 



ĈAPITRO XII 



^jT^ A tutan nokton Princo Vanc' piediris sub la steloj 
^IJ kaj, eĉ por enspiri, ne haltis ĝis kiam li vidis la 
ĉielon ruĝiĝantan pro la venonta sunleviĝo; 
tiam, transgrimpinte branĉobarilon, li kuŝiĝis per ĝi 
ŝirmita, kaj tuj ekdoftnis profunde. 

Kiam li vekiĝis, la suno alte sin montris, kaj li 
ekaŭdis grandan bruadon de sonoriloj, trumpoj kaj 
tamburoj, kvazaŭ li estus meze de ia festo. Frotante 
la okulojn, li leviĝis, kaj eltrovis ke li ekdormis sur 
kampo, kiu nun estis gaja pro centoj da festantoj. 
Flagoj flirtadis super tendoj kaj budoj ; muzikistaroj 
ludis; vitrofaristoj kaj ĵonglistoj faradis siajn mirin- 
dajojn; gaje vestitaj kamparanoj kantis, dancis kaj 
festenis; kaj plie sin montris ĉiuspecaj spektakloj, ba- 
lanciloj kaj karuseloj, sufiĉaj por kaŭzi tutan kaptur- 
niĝon. 

La Princo estis tiel ravata, ke li eĉ iom forgesis 
sian malsaton kaj lacecon, kaj ĉirkaŭiris de unu vidin- 
daĵo al alia, kriante "hura!", dum la ĵonglistoj kaj 
ŝnurdancistoj prezentis siajn kuriozajn kaj danĝerajn 
ludaĵojn. Fine li alvenis al budo, kie maljunulino 
kuiris, en kaldrono super fajro, vaporiĝantan viand- 
supon, kiu al la malsata Princo ŝajnis eligi pli agrablan 

odoron ol ia ajn supo, kis^n li dum la tuta vivdaŭro 
iam flaris. 

"Ha!" li avide ekkriis, "tiu odoras bonege, patri- 
neto !" 

"Jes," respondis la maljunulino, "kaj vere ĝi de- 
vus; ĉar ĝ'\ enhavas bluajn kolombojn, belgrasan ko- 
kon, tri sovaĝajn leporojn, kaj ĉiun legomon kaj bon- 
gustan kreskaĵon, kiu sin trovas en Gajlando. Cu vi 
deziras plenpelvon?" 

"Certe, mi deziras! Kaj granda estu la pelvol" 
diris la Princo, atendante dum ta maljunulino plenigis 
lignan pelvon per la alloga boletajo. 

"Jen!" ŝi ekkriis, al li proponante ĝin, "jen ĝi es- 
tas; kaj sufiĉe bongusta por reĝa princo, se oni per- 
mesos ke mi, kiu ĝin faris, diru tion. Unu arĝentmo- 
neron, mia bela junulo, kaj ĝi estos la via." 

"Sed," balbutis la Princo, per buŝo malsekiĝanta 
pro la bona odoro, "sed mi ne havas arĝentmoneron. 
Se vi nur volos doni ĝin je kredito, mi vin pagos tuj 
kiam ajn mi trovos la Fragokoloran Sorĉiston." 

Subite li ĉesis, vidante ke la virino lin mokas. 
Si jam ek{)renis la supon, ŝajne for de lia buŝo mem 
kaj, laŭte kaj akre ridanta, ŝi montris lin per sia grasa 
montrafingro. Altirataj de ŝia ridado, ĉiuj kampara- 
noj alkuris kriantaj : 

"Kio estas, Patrino Mikaelo? Kio estas la ŝerca? 
Diru, por ke ni ankaŭ povu ridi; ĉar ni devas ridi, vi 
scias. Ridado estas nia devo." 

"Li petas ke oni kredite donu al li pelvon da supo," 

ridaĉis la maljunulino, "kaj li diras, ke li pagos al mi, 
kiam li trovos la Fragokolorail Sorĉiston." 

Pri tio ĉiuj kamparanoj hore ridegis, ĝis kiam eĉ 
la montetoj resonis. 

**Mi ne komprenas pri kio vi ridas," kolere kriis la 
Princo; "mi opinias ke vi estas malsaĝuloj." 

"Kompreneble *ni estas!" respondis la ridantaj 
kamparanoj. "Esti malsaĝe estas nia devo. Se ni ne po- 
vas ridi pri io, ni ridas pri nenio, ĉar tiu ĉi estas Mal- 
saĝurbo, la plej gaja urbo en Gajlando." 

"Sed," demafndis Vanc' ofendite, **'ĉu neniu ĉi 
tie ion scias? Cu neniu posedas iom da saĝo?" 

"Certe n^," diris la aliaj. "Kiu zorgas pri sciado, 
kaj kion saĝo utilas? Ni ĝuas la vivadon, kaj tio por 
ni sufiĉas." 

La Princo volis riproĉi la kamparanojn, ĉar ili 
tiel malsaĝe babilis; sed la vortoj strange sonis al li 
bone konataj, kaj li subite memoris, ke li mem foje 
ilin uzis, kiam lia instruisto instigis lin, ke li lernu pri 
frakcioj ordinaraj. 

Intertempe la kamparuloj, ĉiam avidaj de novaĵo, 
dezifegis ekscii, kio estas en la mistera dometo portata 
de la Princo. 

"Se ĝi estas spektaklo," ili kriis, "malfermu la 
kesteton kaj starigu la marionetojn. Ni sopiras al io 
nova, por ke ni ĝin ridu." 

Sed la Princo ne opiniis, ke plaĉus al la gereĝoj, 
esti priridataj de amaso da oscedantaj terkulturistoj. 
Kompreneble, li ilin antaŭe montris, sed private, ne 

kiel efektivan spektaklon ĉe kampara foiro. Antaŭ kel- 
ke da tagoj tio tute ne hontigus la Princon ; sed suf e- 
rado kaj malfacilaĵoj rapide ŝanĝadis Vancon en kna- 
bon tre malsamspecan de tiu princo, kiu, antaŭ kelke da 
tempo, malesperigis sian kompatindan instruiston, kaj 
turmentis la tutan korteganaron. 

Tamen, la mizera vojiranto pripensis ke, ĉar nur 
pagante monon oni povas ricevi manĝaĵojn, oni iama- 
niere devas monon akiri; se ne, la korteganaro kaj li 
mem certe mortos pro malsato. Ankaŭ li ekpensis ke, 
eĉ se lia familio ankoraŭ havas sentojn, ĉi tiuj devas 
esti tiel etaj, ke ili estas tute negravaj ; kaj li tial mal- 
fermis la skatolon, kaj elmontris siajn malgrandajn 
parencojn, dum la kampuloj kriridis pro la gestoj kaj 
gracimovoj de la hometoj, kaj al ili donacis ĉiuspecajn 
kuketojn, fruktojn kaj bombonojn, por vidi ilin manĝi. 
La Kortega Pastro aparte amuzis la terkulturistojn, 
ĉar li ekkaptis la solan sukermigdalon, kaj tuj for- 
kuris en angulon, sekvata de la tuta hometaro, ĉiuj 
malpacantaj kaj disputantaj kiel eble plej maldece. 
Ci tiu vidaĵo tiel plaĉis al la kamparanoj, ke ili donis 
al Vanc' multe da bonaj arĝentmoneroj ; pro kio, li 
fine povis aĉeti por si matenmanĝon, kvankam vi po- 
vas certiĝi, ke li ne aĉetis ĝin de la maljunulino, kiu 
antaŭe lin mokis. 

Kiam li jam finis sian manĝadoh, sidante sur la 
herbo antaŭ budo, kie oni vendis kokpasteĉojn, li le- 
viĝis kaj ĝentile demandis la kamparanojn pri la vojo 
al la domo de la Komikulo. 

"Malproksima estas la domo," ili kriis, "sed la 
Komikulo estas ĉi tie ĉe la Foiro, se vi nur povos trovi 
lin. Oni ne ĉiam povas lin trovi." 

"Tiu ĉi estas la Komikulo," kriis ĝoja voĉo. "Tiu 
ĉi estas mi. Jen mi estas. Kial vi ne kaptas min ?" 



CAPITRO XIII 



^♦♦ANC ekrigardis kaj vidis, saltetantan kaj ĉirkaŭ- 
^fpl dancantan malantaŭ proksima budo, grasan ho- 
meton verde vestitan, kaj superŝutitan per flir- 
tantaj rubandoj kaj tihtantaj sonoriletoj. Li ŝajnis 
tiel viva kaj gaja, ke unuavide la Princo estis tute ĉar- 
mita; sed baldaŭ li pensis ke lia aspekto estas pli 
agrabla ol lia konduto ; ĉar la Komikulo volis halti nek 
por paroli nek por aŭskulti, sed kuradis kaj saltetadis 
ĉirkaŭe, kaj sin kaŝadis post budoj kaj grupoj da kam- 
paranoj tiamaniere, ke Vanc' malesperis, iam ajn ek- 
scii de li: kie loĝas la Fragokolora Sorĉisto. 

*'Mi volas kun vi paroli, se plaĉas al vi," kriis la 
Princo. "Estas io, kion mi devas al vi diri, vere mi 
devas." 

"Do min kaptu!" ekkriis la Komikulo. "Sekvu 
min. Kurĉasu min. Hupla ! Jen vi vidas min, jen vi 
ne vidas. Hura, pro mi kaj miaj kruroj !" 

For rapidiris la Komikulo, kaj for kuregis la ko- 
lera Princo, lin sekvanta. Sed Vanc' baldaŭ sciiĝis, 
ke tute mahitile estas peni tiel rapidirantan kuranton 
ekkapti ; tial H haltis, varmega, senspira kaj laca, dum 
ĉiuj kampuloj mantenis la flankojn por ne krevi pro 
ridado, kaj kriis: 



PRINCO VANC 63 



"Hura, pro la Komikulo!" 

"Cu vi cedas?" demandis la Komikulo, kiam Vanc' 
sin sidigis apud sia skatolo kaj viŝis la frunton var- 
megan. 

**Kompreneble jes," malafable respondis la Princo. 
"Mi opinias ke vi devus honti. Kial do vi volas tiel 
agi?" 

"Tute por la posta amuzado," diris la Komikulo. 

Nun, ĉar tiu ĉi fine lialtis, la Princo ekvidis, ke 
lia nazo montras strangan kaj kuriozan formon. Ĝi 
ne nur estis grandega kaj verdkolora, sed ĝi finiĝis per 
longa kaj maldika tubeto, iom simila al peco da maka- 
ronio, kaj aŭ por ornamo aŭ por oportuneco, ĝi estis 
tordita simile al okcifero. 

"Tute por la posta amuzado,".rediris la Komikulo. 

"Nu," diris la Princo, "laŭ mia opinio, tio unue ne 
povas esti granda amuzado por plenkreskulo, kiel estas 
vi, kaj ĝi certe ne povas esti ia ajn amuzado poste." 

"Ho," respondis la Komikulo, "tio nur estas ku- 
rioza diro mia, vi scias. Efektive ĝi signifas nenion. 
Sed kion de mi vi deziras?" 

"lu amiko mia, meduzo," komencis la Princo, 
"konsilis ke mi demandu de vi: kiel mi trovos la Fra- 
gokoloran ' Sorĉiston ?" 

"Pu !" kriis la Komikulo, rapide turnante sin sur 
la ŝupintoj, "tion mi ne volas diri. Kial mi devus? 
Estas nenio amuza en tio. Sed atendu! ĉu la me- 
duzo nenion diris krom tio? ĉu vi estas certa, ke ĝj 
ne diris iom pli, eĉ ne unu vorton?" 

"Nenion, kio signifas ion," Vanc' respondis. "For- 
lasinte min, ĝi diris *Flubalu!' " 

"Neeble," kriis la Komikulo, iom paliĝanta. "Cu 
vere? se jes, la afero, pro tio, montras alian aspekton, 
tre seriozan aspekton. Hejmenvenu kun mi, kaj mor- 
gaŭ mi forsendos vin sur la ĝusta vojo. Rapidul Car 
ni devos longan distancon iri, kaj malrekta estas la 
vojo." 

Sekvante la kondukantan Komikulon, la Princo 
sintrovis denove sur la ŝoseo; laŭ kiu ili piediris ĝis 
la lastaj horoj posttagmeze, kiam subite la vojo pro- 
fundiĝis en arbaron. 

'*Iom atendu," diris la Komikulo, "mi devas ek- 
bruligi la nazon." 

**Fari kion?" demandis la mirigita Princo. 

"Ekbruligi la nazon, stultulo!" respondis lia gvi- 
danto. 

La Princo neniom plu diris, sed mirsilente rigar- 
dis, dum la Komikulo maltordis la okciferon ĉe la 
pinto de la nazo, kaj forprenis malgrandan kupran 
kovrilon, kiu kovris la ekstremaĵon. Poste li ekbru- 
ligis alumeton, kaj ĝin almetis al la pinto de ĉi tiu 
makaronisimila tubeto. Tuj sin montris lumo, gran- 
dan stelon similanta, kaj tiel vaste dissendis siajn fla- 
vajn radiojn, ke la malluma arbara vojeto fariĝis tiel 
brila kiel la tago. 

"Pardonu, ke mi pri tio parolas," ĝentile diris la 
Princo, "sed tiu estas strangaspeca nazo, kiun vi ha- 



vas." 

"Tute ne," senzorge respondis la Komikulo; "tre 
ordinara en ĉi tiu regiono,— ^fektive, tre ordinara. 
Nur speco de meĉo ; tiom kreskas tage, kiom forbrulas 
nokte. Antaŭen ! Mi ekkuros, kŭj vi devos min kapti. 
Hura ! Jen vi vidas min, kaj jien vi ne vidas 1" 

Ho ve, pri la kompatinda Princo! Precipe estis 
"ne." Briletis kaj dancis antaŭ li la lumigilo, kiel 
ignis fatuus, kaj ofte tute perdiĝis ; dum la laca knabo, 
ŝarĝita per la peza skatolo, laŭeble postkuris, faletanta 
super ŝtonoj kaj elstarantaj radikoj, plaŭdiranta tra 
kotaĵoj, kaj kontraŭ arbotrunkojn perforte kuranta, 
ĝis subite, kiam li estis tute preta malesperante falku- 
ŝiĝi, kaj permesi, ke la malagrabla kunulo kien a)n iru, 
li ektrpvis la Komikulon sin apogantan kontraŭ krad- 
pordo de kurioza dometo, gajege ridantan pri la ku- 
rado, al kiu li instigis la Princon. 

" Jen mi estas," diris la Komikulo. "Envenu ! La 
edzino estas hejme, kaj sendube la vespermanĝo estas 
tute preparita, escepte de la spicado. ĉiam mi mem 
spicas la manĝajojn, ĉar mi estas iom frandema." 

Tiel parolante, li antaŭeriiris en la domon, estin- 
ginte sian lumon kaj denove tordinte la nazon okforme. 



CAPITRO XIV 



'51^ A ĉambro, en kiu la Princo sin trovis, estis agrable 
1JQ hela, kaj oni jam preparis la vespermanĝon. La 
edzino de la Komikulo ŝajnis iom malgaja; kaj 
tio, laŭ la privata opinio de la Princo, tute ne estis 
stranga. Sia aspekto estis iom nekutima kaj miriga, 
ĉar la kapo estis tiel: turnita sur ŝia korpo, ke la vizaĝo 
rigardis en tute malĝustan direkton. 

"Kurioza efekto, ĉu ne?" demandis la Komikulo, 
rimarkante ke la Princo fikse rigardas la edzinon. 
"Mi ĝin faris unu tagon kiel ŝerco; kaj la plej bona 
ŝerco estas: ke mi forgesis la necesan sorĉvorton por 
ŝin rektigi." 

"Cu ŝi opinias ke ĝi estas ŝerco?" demandis la 
Princo. 

"Tion mi ne scias," indiferente respondis la Komi- 
kulo, "ĉar mi neniam demandis; kaj pri ĝi mi tute ne 
maltrankviliĝas." 

"?eblateĉ idis iv la soĉalp uC," diris la virino, 
post kiam la Komikulo jam estis iom okupita pri la 
manĝajoj. 

Konfuzite Vanc' atentiĝis, sed ŝajne tiu ĉi parolo 
tute ne surprizis la Komikulon. 

"Depost ŝia malrektiĝo, ŝia babilado ĉiam eliĝas 

returnite," li klarigis rikanante. "Sed sidiĝut La 
manĝo estas preparita." 

Ili ĉiuj sidiĝis. La malfeliĉa virino rigardis la 
muron malantaŭan, kaj tial ŝi iom mallerte disdonis 
la supon. Tamen tio estis negrava, kaj Vanc' estis 
tro malsatega por esti skrupulema. La boletaĵo eligis 
plej bonegan odoron, kaj rapide la Princo enŝovis la 
kuleron kaj ekmanĝis. Sed, antaŭ ol li efektive prenis 
plenbuŝon, li ĉesis kun grimaco. La supo estis pli mal- 
dolĉa ol galo. 

"Cu vi ne ŝatas la spicon?" ridaĉis la Komikulo. 
"Nu, estas domaĝe ; kaj mi supozis, ke ĝi estos precize 
tia, kian vi ĝuos." 

Tro kolera por paroli, la Princo ekkaptis glason 
da akvo kaj trinkis, sed ĝin trovis bole varmega kaj 
plena je salo. 

"Prenu pecon da cervaĵa pasteĉo," afable petis la 
dommastro. "Nenia ŝercado plua, mi jurpromesas." 

"?opiH, nonafni nadnitapmok al itnemrut saseĉ 
en iv laiK," demandis la edzino, kiu ŝajnis tiel bon- 
kora, kiel oni povus esperi pri iu tiom tordita. 

Tamen la Princo estis jam ekmanĝinta la paste- 
ĉon, kaj ĝin trovis pli varmega ol fajro, pro ruĝa pipro. 
Tia estis ĉio surtabla. Manĝebia estis nenio. La 
stufaĵo estis plena je pingloj kaj kudriloj ; naŭzaj kres- 
kaĵoj estis en la vino ; la kukoj estis plenigitaj per ko- 
tono; kaj la Princo rompis la dentojn, anstataŭ la 
migdaloj, kiuj estis lerte fabrikitaj el ŝtono. 

Ciuj ĉi sensencajoj estis al la Princo tre mala- 

grablaj, kiel vi povas imagi; sed la Komikulo siaflanke 
estis preskaŭ freneza pro ĝojo. . Transen kaj reen li 
rtiliĝis sur la planko, kaj ĝojlarmoj tbrentiĝis sur liaj 
vangoj, pro la sukceso de la ŝercoj. 

"Tiu ĉi estas la plej bona amuzado, kiun mi ĝuis 
dum longa tempo," li kriis. "J^^ ĝpjo' J^"' vera 
feliĉeco!" 

"Tre malbona speco de feliĉeco," malgaje diris la 
Princo. "Mi opinias ke mi enlitiĝos." 

Ho ve! Tie la aferoj estis egale malagrablaj. 
Kiam la Princo eniris sian dormĉambron, sitelo da 
glacimalvarma akvo, supren metita, falis kaj malse- 
kigis lin ĝis la haŭto. Plena je angiloj kaj ranoj estis 
lia lito; kaj kiam la kompatinda knabo penis ekdormi 
sur seĝo, malsovaĝa strigo kaj paro da domemaj ves- 
pertoj batis lian vizaĝon per la flugiloj, kaj pinĉotiris 
liajn nazon kaj orelojn. Je la plej frua tagiĝo la tur- 
mentita Princo alŝultrigis la skatolon kaj forlasis la 
ĉambron. 

Sur la balustrado senokupe sidis la dommastro^ 
per poŝtranĉilo sin amuzante. 



ĈAPITRO XV 



^^'^jĵONAN matenon!" ĝentile diris la Komikulo. 
Tffll "Mi esperas, ke vi bone dormis." 

"Mi tute ne dormis," kolere respondis la 
Princo ; *'kaj vi kompreneble sciis, ke mi ne povos/' 

"Tio estis la ŝerco, vi scias," ridaĉis la Komikulo, 
enpoŝigante la tranĉilon, kaj preparante konduki la ju- 
nulon en la mariĝoĉambron, Tamen la Princo sentis 
nenian deziron al alia festeno similanta la hieraŭan; 
tial li rifuzis ĉiun inviton kaj ekforiris. ' 

"Ne maltrafu la vojon," diris la Komikulo, kiu 
ŝajnis tre malgaja, ĉar Vanc' ne volis resti por maten- 
manĝi. "Transiru la rivereton, vi scias, poste trans- 
grimpu ruĝan barilon, kaj jen vi estas, sur la rekta 
vojo. Se mi iam alvenos al via regiono, mi vizitbs vin, 
Mi havas korinklinon al vi." 

"Tion mi ne sentas al vi," murmuris Vanc' for- 
marŝante. 

Tre kolera li estis kontraŭ la Komikulo, tamen li 
sentis malagrablan memoron pri iu tempo, ne longe 
pasinta, kiam li mem timigadis la tutan korteganaron 
per siaj kruelaj ŝercoj. 

Malfacila estis la vojo, varmega la suno, kaj la 
Princo estis tiel malsatega ke li ĝoje formanĝis du po- 

mojn, kiuj elfalis el veturilo de kamparano iranta al 
foiro. Tamen Vanc' sin kuraĝigis, pensante ke liaj 
malfacilaĵoj baldaŭ finiĝos. Nun li estis proksima al 
la hejmo de la Fragokolora Sorĉisto; tial li antaŭen- 
marŝis ĝis la posttagmezo, nur unufoje haltante, kiam 
li ektrovis kelkajn pirojn sur arbeto apud la vojo. Mal- 
grandaj, acidaj kaj ŝtonecaj ili estis, sed la malsata 
Princo tre avide kolektis aron da 'ili, kaj manĝis ilin 
sidante sub la nesufiĉa ombro de la pirarbo. Pri la 
korteganoj Vanc' iom trankviliĝis, memorante ke, 
dank' al la kamparanoj ĉe la foiro, en la skatolo estis 
longedaŭra provizo da kuketoj kaj bombonoj. 

"Malgraŭ ĉio," diris la Princo en si mem, refoje 
marŝante, "malgraŭ ĉio, estas por ili multe pli facile ol 
por mi. Mi opinias, ke mi ne multe plendus eĉ estante 
malgranda, se mi povus tiel vere, kiel ili, ĝui la vivon." 

En la daŭro de la posttagmezo la Princo atingis 
malluman arbaron, en kiun lia vojo ŝajnis lin kon- 
duki. Li ne eniris tre profunden, antaŭ ol li ekaŭdis 
sonon kvazaŭ de iu ploranta, kaj ankaŭ strangan klak- 
bruon, kvazaŭ cimbaloj estus kunbatitaj. ĉi tiuj sonoj 
pli kaj pli laŭtiĝis dum lia irado, kaj li fine trovis 
malgrandan simion sidantan sur malalta junipero, mal- 
gajege plorantan, kaj kelkafoje la manojn malĝoje 
kunfrapantan. La manoj de la simio, estante el me- 
talo (kia estis ĝia tuta korpo), kunklakante kaŭzis la 
cimbalsimilajn sonojn, kiujn aŭdis la Princo. 

"Kio estas al vi?" demandis Vanc', ĉar la simio 
daŭrigis la ploradon, tute ne atentante lin. 

Suprenrigardante la simio viŝis la okulojn per 
malgranda punta poŝtuko, kiu jam estis sujfiĉe mal- 
seka. 

* "Tiel mizera mi estas," ĝ\ ekĝemis. "Cu vi ne- 
niam aŭdis la onidiron : 'estas &ufiĉe malvarme por ke 
la vosto de latuna simio forglaciiĝu' ? (1) Mi estas 
la latuna simio. Oni parolas pri mi; oni parolas pri 
mia vosto." 

**Sed ankoraŭ neniam estis sufiĉe malvarme por 
forglaciigi la voston," konsoleme diris la Princo. 

"Ne," plendeme respondis la simio; "sed kon- 
stante mi timas ke estos, kaj tio estas egale malbona. 
Ho, kia mondo estas ĉi tiul" 

Dirinte tion, la simio ekploris pli malĝoje ol an- 
taŭe, kaPj la Princo trifoje ekternis fortege. 

"Jen!" malgaje ekkriis la simio. "Nun vi mal- 
varmumas, ĉar mi estas tiel malseka pro la plorado." 

"Ho, ne zorgu pri tio," ĝentile respondis Vanc'. 
"Efektive ĝi ne estas grava. Bona terno estas vere 
refreŝiga." 

"Tio min rememorigas," diris la simio, **ke mi 
estas sendita por diri, ke vi reiru ; ĉi tiu ne estas la 
vojo." 

"Ne la — " komencis la Princo, ŝajne konfuzita. 

"Vojo," finiĝis la simio, refoje ekplorante. "Al la 
Fragokolora Sorĉisto, vi scias. Farante ĉirkaŭiron, 
vi jus revenis preskaŭ al la kastelo de Bogarru, kie 



(1) Popoldiro en Usono, aludante pri nekutime malvarmega 
vetero. — Tradukinto. 

loĝas la giganto. La Komikulo vin erarigis." 

"Min erarigis?" ripetis la kompatinda Princo, nun 
tute malesperanta. 

"J^s," diris la simio, "kiel ŝerco, vi scias. Ho, 
mia belega, latuna vosto! Kia mondo estas ĉi tiu!" 

"Jen la plej malbdna kaj malicega ŝerco el ĉiuj !" 
ekkriis la Princo. 

Li timtremis pensante pri la proksimeco de la 
kastelo de tiu terura grandegulo; kaj tiam li reme- 
moris la lacigantajn mejlojn, kiujn li piediris tiun 
tagon sub la brulanta suno; pripensante ĉi tiujn afe- 
rojn li povus volonte ploregi, se la simio ne estus jam 
farinta sufiĉe grandan lageton de larmoj, kaj Vanc' ne 
volis kaŭzi superakvegon. 

"Vi devos reiri laŭ la sama vojo," diris ^fa simio, 
elpremante la larmojn el la poŝtuko. "Vi bezonos pli 
longan tempon ol antaŭe, ĉar nun estas nokto. Je la 
tagiĝo vi ekvidos tri blankajn betulojn en fojnokampo; 
tiam transgrimpu la branĉobarilon kaj iru laŭ vico 
da grandaj, blankaj ŝtonoj, ĝis vi alvenos al verda 
ŝtupŝajna transirejo; post tio la vojo kondukas rekte 
al la pordo de la Fragokolora Sorĉisto. Vi ne povos 
ĝin maltrafi." 

"Se tio estas vera," diris la Princo, "mi dankas 
vin milfoje. Sed, ĉu vi estas tute certa, ke tio ne estas 
alia ŝerco?" 

"Ho, mia artikigita latuna korpo!" malgaje ek- 
kriis la simio. "Cu mi similas ŝercemulon? N«niam 
mi faris ŝercon; neniam dum mia tuta vivo!" 

"Tre volonte mi farus ion por gajigi vin, se mi 
povus," diris la Princo, sin turnante por foriri. 

"Ho ne!" ĝemis la simio; "neniu povas ion fari. 
Krom tio, mi ĝuŭs esti malfeliĉa; tio estas mia sola 
konsolo. Iru! ĉiuminŭte plr mallumiĝas. Hol miaj 
latunaj fingroj kaj piedfingroj, kia mondo tiu ĉi estas !" 

Tiam la simio tiel forte ploregis, ke Vanc' devis 
tŭte forlasi la penson pri dankado, kaj eĉ pri adiaŭo; 
tial li simpile turnis sin kaj rapide reiris sur la vojeto, 
sur kiu li alvenis. 



ĈAPITROXVI . 



%jRESKAŬ la tutan nokton piediris la Princo sur 
4H la ŝtoneca ŝoseo. Kiam griziĝis la ĉielo» li dor- 
^" niis mallonge sub dornhava kreskajbarilo, kaj je 
la sunleviĝo li refoje estis sur la vojo. Dekstre, en 
bela verda kampo, li ĝojege ekvidis tri blankajn be- 
tulojn, kies branĉoj mallaŭte susuris pro la matena 
vento. 

Vanc' transgrimpis la barilon kaj persiste mar- 
ŝadis gvidata, kiel la simio promesis, de ŝajne senfina 
vico da puraj, blankaj ŝtonoj. Tagmeze li ektrovis 
verdan transirejon ŝtupforman, sed tiel malrekta ĝi 
estis, ke la Princo opiniis, ke li povos pli facile trans- 
grimpi la branĉobarilon, ol la ŝtupareton. Alproksi- 
miĝante li ekvidis strangan vireton, kiu ŝajne ion serĉis 
en la herbo sub la ŝtupareto. Li aspektis kiel bonkora 
maljunulo, sed liaj brakoj, kruroj, kapo kaj korpo, eĉ 
la trajtoj de lia vizaĝo, estis tiel torditaj, ke nenia 
parto estis rekta. Tamen li afable salutis la Princon, 
kaj invitis lin sidiĝi apud la rivereto kaj partopreni en 
li^j pano kaj fromaĝo. Tion la malsatega Princo tre 
vole faris. 

"Eble vi jam aŭdis," diris la nekonatulo, "pri la 
'tordita viro, kiu marŝis torditan mejlon, kaj trovis tor- 

ditan moneron apud tordita ŝtupareto'? (1) Mi estas 
la viro. Mi ankoraŭ ne trovis la moneron, sed mi 
esperas, ke mi baldaŭ trovos. Mi volas vin averti, ke 
vi ne parolu, kiam vi atingos la Fragokoloran Sorĉis- 
ton, ĝis li estos parolinta; alie vi malsukcesigos la 
sorĉagon por la daŭro de dek jaroj." 

"Kiel bonega vi estas!" dankeme diris la Princo. 
"Kiel terure, se mi malsukcesigus la sorĉagon, post 
mia longa vagado! Cu mi povos ion fari por vi? Mi 
helpos serĉi la moneron, se plaĉos al vi, aŭ mi petos 
de la Sorĉisto, ke li vin maltordu." 

"Ho, ne grave !" gaje respondis la Torditulo. "Pri 
la monero, mi mem devos trovi tion ; kaj pri mia kur- 
beco, ciklono ĝin faris, kaj ciklono ĝin devos malfari. 
Tio ne ĝenas min. Mi ne min sentas tiel senkomforta, 
kiel mi ŝajnas." 

Denove dankante la bonkoran vireton pro la man- 
ĝo kaj la bpna konsilo, Vanc' ĝoje ekiris tra la betul- 
arbaro, pensante ke lia penplena migrado vere baldaŭ 
finiĝos. La birdoj kantis, la rivereto apud li gaje 
babiletis, kaj la vento alportis dolĉajn odorojn de mil 
floroj. Je la sunsubiro la Princo forlasis la arbaron, 
kaj. eniris malgrandan verdan ebenajon, kie la herbo 
ŝajne estis veluro sub liaj piedoj, kaj briletanta fon- 
tano plaŭdis meze de amaso da floroj. Ci tie Vanc' ek- 
vidis kuriozan paleruĝan dometon, kiu similis vastan 

(1) Atifi^la infanrimo: "There was a crooked man, who walked 

a crooked mile, 
And found a crooked sixpence against 
a crooked stile." — Tradukinto. 

fragon; kaj antaŭ la pordo sidis, ageme trikanta, 
strangaspekta individuo, tute paleruĝa, eĉ je la haroj, 
kaj vestita per robo kaj pinthava ĉapelo samkoloraj. 
Fine la Fragokolora Sorĉisto estis trbvita. 



CAPITRO XVII 



9 

'JjĵONEGE estis, ke la Torditulo avertis la Princon, 
t|I|| ke li ne parolu unue; alie li certe estus tion 
farinta, ĉar la Fragokolora Sorĉisto vere ne 
ŝajnis komunikema persono. Li ja levis la okulojn 
kiam Vanc' demetis sian skatolon ; sed li diris nenion, 
kaj fermante la okulojn li silente daŭrigis la trikadon. 

Vanc' kelkatempe staris sur unu piedo, poste sur 
la alia. Li kalkulis la blankajn kolombojn starantajn 
sur la pinta tegmento, kaj rigardis maljunan etulinon, 
kiu kolektis kreskajojn en malgranda ĝardeno apud la 
domo ; tamen li zorgeme sin detenis de la parolo. Fine 
lia pacienco ricevis rekompencon; la Sorĉisto malfer- 
mis la okulojn kaj parolis. 

"La tialo," li tre malrapide diris, "kial kolbaso 
ne povas marŝi estas: ĉar ĝi ne havas krurojn. Tion 
vi povas kompreni, ĉu ne?" 

"Ho, certe!" ĝentile respondis la Princo. Tre 
zorgema li estis, por ke li ne kolerigu la Sorĉiston. 

"Nu, do," respondis la Sorĉisto, "ne ŝajnigu, ke 
vi nc povas." 

Denove la Sorĉisto iom da tempo silente trikadis ; 
poste li refoje parolis. 

"La tialo," li diris serioze, "kial ĉevalo ne havas 

rostron estas: ĉar ĝi ne estas elefanto. Cu vi povas 
vidi la signifon de tio?" 

"Jes, via — ," "Reĝa Moŝto," la Princo estis diron- 
ta, pro sia avida deziro paroli ĝentile ; sed li ĝustatempe 
ŝanĝis la parolon, kaj afable diris: "J^s, via Sorĉista 

Moŝto." 

* 

Tio ŝajne plaĉis al la Sorĉisto, ĉar li trifoje klinis 
la kapon, kaj la Princon invitis en la domon por manĝ-i. 
La manĝo jam estis preparita; kaj ĉetable sidis la 
etulino, kiun Vanc' antaŭe vidis en la ĝardeno, kaj naŭ 
nigraj katoj havantaj verdajn okulojn, pintajn ĉape- 
lojn, kaj, sub la mentonoj, belajn blankajn tuketojn. 
La Sorĉisto almetis seĝon por la Princo'. 

"Jen mia edzino," li diris, montrante la etan mal- 
junulinon. "Si estas profesia sorĉistino. Si manĝadas 
nenion krom akridoj kolektitaj dum la luno estas plen- 
kreska." 

Tiam la Sorĉisto mallaŭtigis la voĉon kun mistera 
mieno, sin klinis al Vanc', kaj diris: 

"Malmultekosta, tre malmultekosta. Ciuĵare ŝi 
apenaŭ kostas al mi kvar pencojn por ĉio, krom la al- 
tekalkanumitaj ŝuoj. Tiuj estas altprezaj, sed ŝi devas 
ilin havi, ĉar ŝi estas profesia sorĉistino, vi scias. Nu 
pri tiuj ĉi katoj, kiom da vivtempoj vi opinias, ke ili 
kune posedas?" ' 

"Oni diras," respondis la Princo, "ke ĉiu kato 
havas naŭ vivtempojn; (1) tial mi supozas, ke ĉi tie 

(1) Angla popoldiro, signifante, ke oni devos mortigi katon 
naŭ fojojn, antaŭ ol ĝi estos vere senvival — Tradukinto 

ovaĵ devas esti vivtempoj okdek-unu." 

"Vi do estas malprava, ĉar nur unu-du vivdaŭroj 
iroD ankoraŭ restas al kelkaj el tiuj katoj. Mi konservas 

rapt ilin, vi komprenas, por ke homoj, perdinte la vivon, 

:ist2 nur bezonu veni al mi, kaj mi vendas al ili unu el la 

katvivoj." 
linjĵ "Cu tio plaĉas al la katoj?" demandis Vanc'. 

nĝi "Gi estas indiferenta por ili," respondis la Sorĉisto. 

s la "Ili scias ke ĉiuj devos ĝin permesi. Perdinte la lastan 

vivtempon, ĉiu kato fariĝas vento. Vi estas ilin aŭ- 

dinta dum martaj noktoj, miaŭantajn ĉirkaŭ la kas- 

telturoj." 

"La luno," diris la sorĉistino, unuafoje parolante, 
jial- "estanta Jcredeble, se ne alie, aldonita al ĉi tiu, kies salo 

daĵ pligrandiganta." 

Ign. "Vi estas prava, karulino," diris la Sorĉisto, "kiel 

vi ĉiam estas. La knabo estus pli komforta en la lito." 
Dirinte tion, la Sorĉisto sin levis, kaj kondukis la 

Princon en puran dormĉambreton, dezirante al li bo- 

nan nokton. La Princo, malferminte la skatolon por 
jl. doni aeron al la familio, kuŝiĝis kaj, la unuan nokton 

de kiam li forlasis la palacon, ĝuis la dormadon en lito. 
Matene, post la manĝo kun la Sorĉisto, la sorĉis- 
jli tino kaj la katoj, oni envokis la Princon en la ĝardenon 

kaj donis al li fosilon. 

"lom fosu, dum ni babilas," diris la Sorĉisto sidi- 

ĝante, "kaj provu ĉu vi povas trovi iom da grekaj 

radikoj. La edzino bezonas ilin por sorĉa miksaĵo, 
^'^ kiun ŝi faras." 

to. 

"Primoloj," diris la sorĉistino, "preskaŭ produk- 
tantaj pronomojn pri prezoj, propagandantaj." 

Vanc' mire atentis, sed la Sorĉisto, al kiu tia ri- 
dinda babilaĉo evidente ne estis eksterordinara, respon- 
dis kviete: 

"Vi estas prava, laŭkutime, karulino. Li devos 
zorgi por ne trahaki ilin per la fosilo." 

La Princo prenis la ilon kaj komencis fosi, kvan- 
kam ne tre esperema. Verdire li neniam antaŭe bone 
sukcesis trovi grekajn radikojn; cetere li sopiris de- 
mandi la Sorĉiston pri la sorĉago, kiu povus restarigi 
lian familion*. Tamen li vigle fosadis kaj diris nenion, 

ĝis la Sorĉisto lin alparolis. 

"Pri via familio," fine diris la Sorĉisto, "mi supo- 
zas ke vi scias la regulon pri simpla malpliigado, ĉu 

"Jes," dube respondis la Princo, "se tiu paĝo ne 
estis el mia aritmetika libro elŝirita. Tamen, mi povus 
ĝin lerni." 

"Do ĝin lernu," diris la Sorĉisto, "kaj, post kiam 
vi lernis, ĝin uzu." 

"Sed, mi petas," humile respondis la Princo, *ia 
familianoj jam estas sufiĉe malpliigitaj. Mi ne volas 
ilin plie malpliigi." 

"Nu," malafable diris la Sorĉisto; tial ke, havante 
multe da aferoj en la cerbo tiun tagon, li efektive for- 
gesis, ke la korteganoj estas etuloj, kaj opiniis, ke ili 
estas gigantoj ; kaj sorĉistoj neniam volas sin trovi 

malpravaj. "Nu, do nc malpliigu ilin. Tio tute ne 
interesas min." 

"Ho, ne diru tion!" petegis la Princo, kun larmoj 
en la okuloj. "Bonvolu ne agi kvazaŭ vi ne interesiĝusl 
Hp, via Sorĉista Moŝto, tiel longan marŝadon mi faris 
por vin trovi, kaj tiel malagrablajn personojn mi ren- 
kontis, kaj tiaj terurajoj survoje okazis, ke mi petegas, 
ke vi ne rifuzu nun helpi min, kiam mi fine sukcesis 
vin trovi!" 

"Nu, do," respondis la Sorĉisto, "estu ĝentila, kaj 
faru kion mi postulas. Flankedirante, ĉu vi trovas iajn 
radikojn?" 

"Eĉ ne unu," malespere diris la Princo, sin apo- 
gante sur la fosilo. 

"Tio estas malbona," diris la Sorĉisto. "Por unu 
greka radiko mi vendus al vi la sorĉagon." " 

"Ho," ekkriis la Princo, "mia instruisto certe ha- 
vas kelkajn. Plena de tiaj antaŭe estis lia kapo, kaj 
mi estas certa, ke li ankoraŭ havas ilin, se ili ne tiel 
malgrandiĝis, ke li ilin perdis." 

La Princo rapidis malfermi la skatolon, kaj ĝoje 
akiris de la instruisto kelke da grekaj radikoj, kiuj 
estis belformaj kaj bonstataj, kvankam malgrandaj. 
Ci tiujn li donis al la Sorĉisto; kaj, kiam la edzino 
ilin ricevis, la Princo avide atendis, esperante ke oni 
sciigos al li la sorĉagon. 

Sed la Sorĉisto ŝajne ne volis paroli. lom li fajfis ; 
kaj poste, eltirinte ŝnureton el la poŝo, komencis ludi 
per ĝi sur siaj longaj fragokoloraj fingroj. 

"Mi sendis-telegramon al la reĝa kato," li anon- 
cis. "Iru tra tiu blanka kradpordo, kaj vi atingos la 
ŝoseon. Gi estaŝ la suda limo de Gajlando. Via vojo 
estas rekta. Je la sunsubiro vi ĉeestos la kastelon. La 
kato ĉion scias." 



CAPITRO XVIII 



51^ A Princo dankis al la Sorĉisto, kvankam ne tre 
l^ fervore; ĉar li ne plene kredis, ke la Sorĉisto 
telegrafis al la kato; kaj eĉ se tio estus vera, 
Vanc' antaŭe tiel ĝenis kaj turmentis tiun kompatindan 
beston, ke li iom hontis, nun petonte de ĝi favoron. Ta- 
men li antaŭeniris laŭ la vojo dirita, trapasis la blan- 
kan pordeton, kaj gaje marŝis sur la ŝoseo. Li ja iom 
timis la malican Generalon Bopi ; sed, spite siaj duboj, 
li sentis iom da fido al la Fragokolora Sorĉisto, kaj li 
intencis esti tre singardema alproksimiĝante al la 
palaco. 

Kiel la Sorĉisto promesis, je la sunsubiro la juna 
Princo trovis la finon de sia longa marŝado, kaj ekvidis 
la karan familian hejmon, en kiu li naskiĝis kaj ĉiam 
vivadis, ĝis kiam liaj propraj malbonfaroj lin forigis. 
Al la lama kaj lacega Princo tre bele aspektis la ve- 
lurecaj terasoj, la helblua lago, la marmoraj statuoj, 
briletantaj fontanoj, belegaj floroj, flirtantaj filikoj kaj 
ombra arbaro ; kaj antaŭ ĉio, la vasta ora palaco mem, 
kaj la brilantaj turetoj, spegulantaj la radiojn de la 
subiranta suno. Pro ĝojo la Princo vere povus plori. 

Mire kvieta ŝajnis la tuta ĉirkaŭajo. Sur la lago 
dormis la blankaj cignoj, kaj la pavoj staris sur la tera- 

so similaj al juvelriĉaj figuroj. Timeme ĉirkaŭrigar- 
dante, por serĉi postsignojn de la malbona Generalo, 
la Princo senbrue trairis la arbetaron, ĝis li sin trovis 
tre proksima al la ĉefa enirejo de la palaco. Ankoraŭ 
neniaj postsignoj de la malvera reĝo. La reĝa kato, 
pli grasglata ol kiam la Princo ĝin turmentadis, sidis 
sola sur la perono, serene sin lekanta. 

"Efektive vi pli bone farus elvenante," ĝi diris, "kaj 
ne plu restante post tiu migdalarĥo; ĉar mi tre facile 
vin vidas." 

Aŭdinte tion, la Princo elpaŝis, ankoraŭ zorgeme 
ĉirkaŭrigardante, kaj demetis la skatolon sur la ŝtu- 
paron. 

"Kara kato," li ĝentile diris, **kiel vi fartas?" 

"Ho, ho!" iom malafable respondis la ratkaptisto. 
"Kara kato ! Kiel kortuŝante !" 

"Mi forestis longan tempon," provdiris la Princo. 

"Estas eble," respondis la kato; "tamen la tagoj 
ĉi tie pasis sufiĉe rapide. Ni ne malgrasiĝis dum via 
foresto." 

"Tio estas vera," iom honteme konsentis la Princo, 
kaj li rapide ŝanĝis la paroltemon. "Kie ĉiuj estas?" 

"Senkapigitaj," mallonge respondis la alia; "tio 
estas, ĉiuj esceptinte la Reĝon." 

"Cu vi volas diri Generalon Bopi?" demandis 
Vanc*; "vi scias ke mi havas en mia skatolo la veran 
Regon." 

"Ne ĉikanu!" akre respondis la kato. "Oni ek- 
konas reĝon per liaj agoj. Se vi estus vidinta, kia- 

maniere li senkapigis homojn, dekstre kaj maldekstre, 
mi opinias, ke vi nomjus lin iom pli ol generalo. La 
malmultaj, kiuj ankoraŭ vivas, jam rapidis for de la 
palaco, kaj en la arbaro sin kaŝas/' 

"Kie do estas la Gen — la Reĝo mem?" maltrank- 
vile demandis Vanc*. 

"Ho!" nezorge respondis la kato; "li estas apuda." 

"Kie?" demandis Vanc*. 
'Ci tie," respondis la kato. 

Mi lin ne vidas,V diris la Princo, kun ektremo, 
ĉiuflanke okulserĉante. 

"Cu ne?" diris la kato; "tio estas ĉar vi ne povas 
travidi min." 

"Kiel strange vi parolas, katol" ekkriis Vanc*. 
"Mi ne scias kion vi volas diri." 

"Nu," respondis la kato, "vi memoras tiujn amu- 
zajn bombonojn?" 

"Jes," murmuretis la Princo, honteme ruĝiĝanta. 

"Unu ruliĝis sub la sofon," penseme diris la kato. 

"Jes," respondis Vanc'; "mi rememoras, ke unu 
falis, kaj ke mi ne povis ĝin trovi." 

"Post kiam mi ricevis la telegramon de la Frago- 
kolora Sorĉisto," diris la kato, "mi elrulis la bombonon 
mezĉambren. Gi estis bela bombono, kaj la Reĝo en- 
venante vidis ĝin, kaj tuj ĝin englutis." 

"Nu," ekscitite kriis la Princo, "kio poste?" 

La kato elpuŝis sian langon, kaj lekis la lipojn. 
"Li estis tre mola," ĝi diris. 

"Vi lin manĝis?" senspire demandis Vanc'. 

La kato trankvile balancis la kapon ; kaj ĝiaj vang- 
haroj kuntiriĝiŝ prb la memoro d^e ĝia manĝado. 

"La patro, do," ĝoje kriis la Princo, "denove estas 
la Reĝo ; aŭ li estos, kiam li sufiĉe grandiĝos. Vi diras, 
ke vi ricevis de la Fragokolora Sorĉisto * telegramon. 
Diru al mi, kara kato, ho diru al mi, kion H diris." 

"Ne povos ĝis la noktomezo," diris la kato; "alie 
la sorĉprocedo ne funkcios, kaj ĉio malprosperos." 



ĈAPITRO XIX 



O^ E tio okazus antaŭ ol li forlasis la hejmon, la 
gy Princo piedfrapus, kaj grandan bruegon farus, 
ĉar li devas eĉ unu minuton atendi ion deziri- 
tan; sed, dum la longa marŝado, li lernis, inter aliaj 
lecionoj, la lecionon pri pacienco; tial li nek bruegis 
nek kriis ; sed, enirante la palacon, li eksidis en loko, de 
kiu li povis vidi la grandan horloĝon, kaj pacience 
atendis la noktomezon. 

Tamen li estis tiel lacega, ke li ne povis teni la 
okulojn malfermitaj, kaj li baldaŭ dormis profunde. 
Fine la kato lin tuŝis sur la ŝultro, tiel pikante lin per 
la ungopintoj, ke li subite eksaltis. 

"Vekiĝu l" kriis la kato, "post sep minutoj la dek- 
dua horo sonos." 

"Cu vere? Cu mi dormis?" demandis la Princo, 
frotante la okulojn. 

'*Tiel ŝajnas," respondis la kato. "Kial vi lasis 
U korteganaron enfermita en la skatolo?" 

"Por diri la veron," konfesis la Princo, "mi timis, 
ke ili eble ĉirkaŭkuros sur la planko en la mallumo, 
kaj — iu eble manĝos ilin erare." 

**Nu," respondis la kato, ruĝiĝante, (se kato povas 
ruĝiĝi,) "eble vi estas prava. Oni neniam povas scii 

tion, kio eble okazos. , Nun jam estas preskaŭ la dek- 
dua, kaj ni devas rapidi. Elkuru sur la terason kaj 
rigardu, ĉu la pavino demetis ovon. Se jes, alportu 
ĝin al mi ; sed rapidu 1" 

Frotante la dormon for de la okuloj, la Princo 
rapidiris por obei. Li efektive trovis ovon, kaj reku- 
rante al la palaco, li jus atingis la ĉambregon, kiam la 
horloĝo eksonigis la dekduan horon. 

"Krevigii ĝin precize tra la mezo, kaj faru tion per 
tri frapoj," ordonis la kato. 

La Princo obeis, kaj el la fragmentoj de la ŝelo, 
precize kiam ĉesis la lasta horfrapo, elpaŝis la Feino 
Kopeto, energia, freŝa, vigla, de kapo ĝis piedo, kva- 
zaŭ ŝi estus jus kreita, kaj tute ne kvazaŭ ŝi estus 
trovinta mallarĝa aŭ kunpremanta sian loĝejon en la 
ovo. Per rapida flirteto ŝi ekskuis sian jupon, malpeze 
saltetis de la tablo, kaj per sia bastoneto frapetis la 
Princon sur la kapo. 

"Nul" ŝi akre diris, "kio pri la Blua Sorĉisto? 
Cu vi lin tiom ŝatas, kiom vi antaŭe supozis?" 

"Mi ne scias," balbutis la kompatinda Princo, 
multe surprizita de la subita apero de la baptopatrino. 
"Cu mi diris, ke mi lin ŝatas? Mi forgesis — mi volas 
diri: mi tute ne ŝatas lin, se vi volas, Baptopatrino." 

"Hol" mokeme ekkriis la maljunulino. "Cu vere? 
Tamen, se mi ĝuste memoras, antaŭnelonge vi efektive 
sopiris pri vizito de li. Nu do, kio pri la giganto de 
Bogarru kaj la Komikulo, ambaŭ intimaj amikoj miaj ? 
Cu vi ŝatis ilin, he? Cu vi trovis ilin spritaj kaj agra- 

blaj? Cu ili respektege kondutis kontraŭ vi, ĉar vi 
estas reala, vivanta princo, he?" 

"Vi bone scias ke ne," ekkriis la Princo. "Mi 
devas diri, Baptopatrino, ke vi montras strangan gus- 
ton elektante amikojn." 

"Ciu laŭ sia prefero," senzorge respondis Kopeto. 
"Mi supozas, ke pli grandan plezuron faris al vi tiu 
stulta meduzo, aŭ tiu melankolia latuna simio, aŭ tiu 
torditulo; li estas belulo, ĉu ne?" 

"Mi ja ŝatis ilin," brave respondis la Princo ; "tiel 
bonkoraj ili estis. Cu ili ankaŭ estas viaj amikoj, Bap- 
topatrino?" 

"Nu, jes," diris la feino, dum la okuloj petoleme 
briletis, "mi opinias ke mi povas diri, ke ni estas iom 
intimaj." ^" 

"Mi duone konjektis," iom timeme provdiris Vanc', 
"ke ili ĉiuj eble estas vi, Baptopatrino." 

"Eble vi kredas, ke mi estas speco de vivanta 
tabelo de multobligado," ŝi akre respondis, "aŭ ke mi 
posedas tiom da vivoj, kiom ia kato. (1) Flankeparo- 
lante, ĉu vi nun povas nomi la limojn de la regno?" 

"Mi devus povi ilin nomi," respondis la Princo, 
"mi ĉirkaŭiris la tutan regnon piede." 

"Nu," respondis la Baptopatrino, "sendube la ira- 
do ne malutilis al vi. Tio rememorigas al mi: ĉu vi 
jam spertis sufiĉon?" 

"Ho, mi petas, Baptopatrino," kriis Vanc*, "mi 
spertis sufiĉe da ĉio, krom amikeco; kaj ho, Bapto- 

(1) Vidu noton, p. 80. 

patrino, se vi nur sciigus al mi kiel reŝanĝi miajn 
parencojn, ja estas nenio kion mi ne farus. Kredu 
min, kara Baptopatrino, mi estas knabo tre malsimila 
al tiu, kiu ne volis lerni la landlimojn, kaj kiu deziris 
konatiĝi kun la Blua Sorĉisto ; vere mi estas." 

"Ha, ha!" mokridis la feino, kvankam en si mem 
ŝi ne estis pri li malkontenta. "Ciuokaze, vi estas knabo 
multe pli malpura. Cu vi lavis la vizaĝon dum via 
f oresto ?" 

"Mi timas ke mi ne lavis ĝin tre ofte," konfesis la 
humiliĝinta Princo. "Vi scias, tiom da aliaj aferoj 
okupis mian cerbon, Baptopatrino." 

"Ba !" ekkriis la feino. "Iru por bani !" 

"Sed la korteganoj, Baptopatrino," timeme petis 
la Princo, "la longedaŭra malgrandeco certe ilin tede- 

gis." 

'*Fi, fi!" akre kriis la Baptopatrino, "kiel senĉese 
vi ja kantaĉas la saman kanton. Tio estas tre maldeca. 
Tamen, ĉar tio ne estas por vi mem, mi konsentas diri 
al vi, ke ĝi estas tre simpla afero, se vi nur scias ĝin 
fari. Ili sidis kun vizaĝo kontraŭ vizaĝo, kiam ili 
malgrandiĝis, ĉu ne?" 

"Jes," diris la Princo, ruĝiĝante. 

"Turnu, do, por ili ĉiuj, la dorson kontraŭ la 
dorso," malafable diris la feino. "Mi supozis, ke iu 
malspritulo antaŭlonge povus esti sufiĉe saĝa por fari 
tion." 

Vanc' malfermis la skatolon, kaj tremante pro 



PRINCO VANC 95 

eksciteco, aranĝis siajn parencojn kaj amikojn dorse 
dorsen en du vicoj. 

Puf! La rezultato estis mirakla! Multe pli ra- 
pide ol kiam ili malgrandiĝis, la etuloj atingis sian 
antaŭan amplekson. Tiam konfuzo ekregis. Kiaj ba- 
bilado kaj ĉirkaŭkurado ; kiaj manpremoj, gratuloj, 
kaj ĉirkaŭprenoj ; kiaj riproĉoj kaj frapoj por Vanc', 
ĉar li malgrandigis ilin, kaj poste kiaj kisoj kaj karesoj, 
ĉar li refaris ilin grandaj ! Neniam antaŭe, nek poste, 
en ia reĝa palaco, okazis tiom da konftt2X) kaj bruego. 

"Sed, Baptopatrino," nekuraĝe demandis Vanc*, 
post kiam la eksciteco sufiĉe malpliiĝis, por ke oni 
povu denove ekpensi, — "Sed, Baptopatrino, mi petas, 
ĉu mi povos fari al vi unu demandon?" 

"Se ĝi estas mallonga," respondis la incitema mal- 
junulino, "kaj ne tro malsaĝa." 

"Nu do," demandis Vanc', "mi tre ŝatus ekscii: 
kion ni povus fari, se la pavino okaze ne estus deme- 
tinta ovon?" 

"Fi!" kolere diris la Baptopatrino. "Sensencajo !" 

FINO 




